title: Clocks

text: ”Clocksia” pidetään yhtenä Coldplayn uran parhaimpana saavutuksena; kappaleen pianon progressiivinen tyyli on säilynyt yhtyeen tunnusmerkkinä. "The New York Timesin" mukaan, kappaleen alun pianoarpeggioita on sämplätty laajasti. Monissa "X&Y:n" kappaleissa näkyy ”Clocksin” vaikutus. "Billboardin " Brian Cohen kirjoitti, että ”Clocks” toimi "X&Y:n" kappaleiden "lähtöalustana": monissa albumin kappaleissa kaikuu ”Clocksin” rakenne tai tunne. ”Speed of Sound”, Coldplayn kolmannen albumin, "X&Y:n", ensimmäinen single, sisältää joitakin samanlaisuuksia ”Clocksin” kanssa. Molemmissa kappaleissa on sama aleneva sointutyyli. "The New York Timesin" mukaan, yhdysvaltalaisen laulajan Jordin Sparksin vuoden 2008 singlellä ”No Air” on samantyyliset piano-osiot kuin ”Clocksissa”. Yhdysvaltalaisen laulajan Brandyn kappale ”Should I Go”, albumilta "Afrodisiac", sämplää ”Clocksin” pianoriffiä, kuten tekee meksikolaisen laulajan Alejandro Fernandezin vuoden 2007 singlekin ”Te Voy A Perder”.


title: Clocks

text: Kappaleen musiikkivideon ohjasi brittiläinen Dominic Leung. Se kuvattiin Lontoon Docklandsissa rakennuksessa, jonka nimi oli ExCeL. Videossa yhtye soittaa kappaleen laser-valojen edessä. Musiikkivideon yleisön muodostavat pääosin läheisen lukion oppilaat. Lavan laser-efektit ja punaisen ja sinisen valon vaihtelu luovat surrealistisen tunteen, jota lisää stooalainen yleisö. Koko yhtye esiintyy videossa.


title: Clocks

text:
7" vinyyli, CD (julkaistu 24. maaliskuuta 2003)
12" (julkaistu 7. heinäkuuta 2003)


title: Clocks

text: DVD (julkaistu 24. maaliskuuta 2003)


title: Billy Knight

text: William R. "Billy" Knight (s. 9. kesäkuuta 1952) on entinen yhdysvaltalainen koripalloilija. Hän pelasi yliopistotasolla Pittsburghissa. Vuosina 1974–1985 hänen ammattilaisseuroinaan olivat NBA:ssa ja ABA:ssa Indiana Pacers, Buffalo Braves, Boston Celtics, Kansas City Kings ja San Antonio Spurs. NBA-varauksen teki alun perin Los Angeles Lakers.


title: Billy Knight

text: Pelaajana vetäydyttyään Knight on jatkanut työskentelyään koripallon parissa valmennus- ja johtotehtävissä.


Lentopallon miesten Euroopan-mestaruuskilpailut 2009 järjestettiin 3.–13. syyskuuta 2009 Turkissa. Kisoissa oli mukana 16 joukkuetta.


title: Lentopallon miesten Euroopan-mestaruuskilpailut 2009

text:
3. syyskuuta 2009
4. syyskuuta 2009
5. syyskuuta 2009
6. syyskuuta 2009


text:
8. syyskuuta 2009
9. syyskuuta 2009
10. syyskuuta 2009


text: 12. syyskuuta 2009


text: 13. syyskuuta 2009


title: Debre Zeit

text: Debre Zeit eli Debre Zeyit on kaupunki Etiopiassa, noin 50 kilometriä Addis Ababasta kaakkoon. Vuonna 2007 siellä oli noin 137 413 asukasta. Se sijaitsee Oromian alueella 1900 metrin korkeudessa. Kaupunkia ympäröi seitsemän kraatterijärveä, jotka ovat suosittuja virkistysalueita.


title: Leon Benbow

text: Leon Benbow (s. 23. heinäkuuta 1950) on entinen yhdysvaltalainen koripalloilija. Hän pelasi yliopistotasolla Jacksonvillen yliopistolla Floridassa. Hän kuitenkin syntyi ja kävi high schoolinsa Etelä-Carolinassa.


title: Leon Benbow

text: Benbow sai NBA-varauksensa vuonna 1974 ja pelasi Chicago Bullsissa vuosina 1974–1976.


title: Thomas Stamford Raffles

text: Sir Thomas Stamford Bingley Raffles (6. heinäkuuta 1781 Port Morant, Jamaika – 5. heinäkuuta 1826 Lontoo) oli vaikutusvaltainen englantilainen brittiläisen imperiumin virkamies, Singaporen perustaja ja lintutieteilijä.


title: Thomas Stamford Raffles

text: Raffles syntyi "Ann"-laivassa Port Morantin satamassa. Hänen isänsä oli kapteeni Benjamin Raffles ja äitinsä hollantilainen. Kapteeni Benjamin Raffles sekaantui Karibianmeren orjakauppaan ja kuoli pojan täytettyä 14 vuotta. Thomas Raffles ryhtyi Itä-Intian komppanian kirjuriksi Lontoossa. Vuonna 1805 hänet lähetettiin Penangiin Malesiaan kuvernööri Philip Dundasin alaiseksi. Saatuaan ylennyksen Penangin kuvernöörin apulaissihteeriksi hän avioitui Olivia Mariamne Devenishin kanssa, joka oli apulaislääkäri Jacob Cassivelaun Fancourtin leski. Samoihin aikoihin hän tutustui myös Thomas Otho Traversiin, jonka kanssa hän teki yhteistyötä seuraavien parinkymmenen vuoden ajan.


title: Thomas Stamford Raffles

text: Raffles oppi malaijin kielen hyvin ja paljolti tämän vuoksi lähetti Intian kuvernööri lordi Minto hänet Malakkaan. Vuonna 1811 Napoleon Bonaparten asettaman Hollannin kuningaskunnan nukkehallitus miehitti Malakan ja Rafflesin oli pakko poistua maasta. Hän varusti armeijan ja hyökkäsi hollantilaisia ja ranskalaisia vastaan Jaavalla Indonesiassa. Brittiarmeija löi vastustajansa 45 päivässä ja lordi Minto nimitti Rafflesin alueen varakuvernööriksi. Raffles valitsi hallituspaikakseen Bogorin, silloin nimeltään Buitenzorg. Kuvernöörikautensa aikana Raffles muun muassa lopetti orjakaupan, kehitti alueen itsehallintoa ja vastusti oopiumikauppaa asettaen sen tuonnille rajoituksia.


title: Thomas Stamford Raffles

text: Olivia kuoli vuonna 1814 ja Raffles palasi Englantiin 1816. Täällä hän kirjoitti kirjan Jaavan historiasta "History of Java". Hänet aateloitiin 1817. Samana vuonna hän lakkasi käyttämästä etunimeään Thomas ja avioitui Sophia Hullin kanssa.


title: Thomas Stamford Raffles

text: Raffles komennettiin Bengkulun kenraalikuvernööriksi 15. lokakuuta 1817, ja hän saapui sinne 19. maaliskuuta 1818. Alkuvuodesta 1819 hän matkusti Malakan niemimaan kärjessä sijaitsevalle Singapuran eli Singaporen saarelle, ja perusti sinne asemapaikkansa, mistä sai alkunsa nykyinen Singapore. Raffles palasi sairaana miehenä Englantiin 22. elokuuta 1824 ja asettui Lontooseen saman vuoden lopulla.


title: Thomas Stamford Raffles

text: Raffles tutki sekä kasveja että eläimiä. Hän oli perustamassa "Zoological Society of London"-seuraa 1825 ja toimi seuran puheenjohtajana 1826. Raffles kuvaili ja nimesi lukuisia lintulajeja, muun muassa sundanhuuhkajan ("Bubo sumatranus").


title: Fred Saunders

text: James Frederick "Fred" Saunders (s. 13. kesäkuuta 1951) on entinen yhdysvaltalainen koripalloilija. Hän pelasi yliopistotasolla Louisianan (Lafayette) ja Syracusen yliopistoilla. Saunders varattiin NBA:han vuoden 1974 varaustilaisuudessa, toisen kierroksen kolmantenatoista, varaajana Phoenix Suns. Hänen ammattilaisseuroinaan olivat NBA-tasolla vuosina 1974–1978 Phoenix Suns, Boston Celtics ja New Orleans Jazz.


title: Vercellaen taistelu

text: Vercellaen taistelu, myös "Campi Raudiin" taistelu käytiin Rooman tasavallan ja kimbrien germaaniheimon välillä vuonna 101 eaa. lähellä Vercellaen kaupunkia (nykyinen Vercelli). Taistelussa konsuli Gaius Mariuksen ja prokonsuli Quintus Lutatius Catuluksen yhdistynyt armeija löi kimbrit ja tuhosi heimon käytännöllisesti katsoen kokonaan. Roomalaiset vangitsivat suuria määriä germaaneja ja myivät heitä orjiksi. Marius ja Catulus viettivät voitostaan triumfin, mutta myöhemmin heidän välilleen syntyi riita, kumman ansiota voitto oli.


title: KV Mechelen

text: KV Mechelen on jalkapalloseura Mechelenin kaupungista Belgiasta. Se pelaa maan pääsarjassa, Jupiler Pro Leaguessa.


title: KV Mechelen

text: KV Mechelen perustettiin vuonna 1904. Sen ensimmäinen menestyskausi oli 1940-luvulla, jolloin se voitti Belgian mestaruuden vuosina 1943, 1946 ja 1948. Vielä 1954 Mechelen sai pronssia vain pisteen mestaruuden voittaneelle RSC Anderlechtille hävinneenä, mutta kaksi vuotta myöhemmin se putosi toiseen divisioonaan. 1960- ja 1970 -luvuilla Mechelen vaihtoi moneen kertaan sarjatasoa kahden ylimmän divisioonan välillä. Vuonna 1967 se selviytyi Belgian Cupin loppuotteluun, jonka hävisi Standard Liègelle jatkoajalla 1–3.


title: KV Mechelen

text: KV Mechelen voitti Belgian Cupin 1987 kukistettuaan finaalissa RFC de Liègen 1–0. Samalla kaudella se sai myös liigahopeaa. Keväällä 1988 Mechelen voitti Cup-voittajien cupin kukistettuaan Strasbourgissa pelatussa loppuottelussa AFC Ajaxin Piet Den Boerin maalilla 1–0. Lisäksi se sijoittui jälleen toiseksi Belgian liigassa. UEFA Super Cupissa se voitti Euroopan Cupin mestarin PSV Eindhovenin kahden ottelun yhteistuloksella 3–2.


title: KV Mechelen

text: Kaudella 1988–1989 Mechelen voitti historiansa neljännen Belgian mestaruuden. Samana vuonna se oli paras myös Joan Gamper Trophy -turnauksessa. Keväällä 1991 seura sai liigahopeaa ja selviytyí cupin loppuotteluun, jonka kuitenkin hävisi Club Bruggelle. Seuraavalla kaudella se kärsi cupfinaalissa tappion Royal Antwerpille rangaistuspotkukilpailun jälkeen.


title: KV Mechelen

text: Menestyksekkään 1980-1990 -luvun vaihteen jälkeen KV Mechelen putosi Belgian kärkiseurojen joukosta. Se putosi aina 3. divisioonaan saakka, mutta palasi pääsarjaan keväällä 2007. Se selviytyi Belgian cupin loppuotteluun 2009, mutta hävisi KRC Genkille 0–2.


title: Bruce Williams

text: Bruce Williams on yhdysvaltalainen radiotoimittaja, kirjailija, liikemies ja entinen poliitikko. "Talkers Magazine" on rankannut Williamsin Yhdysvaltojen kautta aikojen kuudenneksi merkittävimmäksi radion talk show -isännäksi. Nykyään hänen ohjelmansa on kuultavissa osana NBC:n Talknet -ohjelmakokonaisuutta yli 400 radioaseman kautta.


title: Bruce Williams

text: Bruce Williams nimettiin Radio Hall of Fameen vuonna 1999.


title: Gene Conley

text: Donald Eugene ”Gene” Conley (10. marraskuuta 1930 Muskagee, Oklahoma – 4. heinäkuuta 2017) oli yhdysvaltalainen baseballsyöttäjä ja koripalloilija. Hän pelasi kumpaakin lajia huipputasolla 1950-luvulla ja 1960-luvun alkupuoliskolla.


title: Gene Conley

text: Baseballissa Conleyn ammattilaisseuroina olivat Boston/Milwaukee Braves (nyk. Atlanta Braves), Philadelphia Phillies ja Boston Red Sox. Hän oli tähdistöpelaaja vuosina 1954, 1955 ja 1959.


title: Gene Conley

text: Ammattilaiskoripalloilijana Conley pelasi NBA:ta Boston Celticsissä ja New York Knicksissä. Hän voitti Celticsissä kolme peräkkäistä NBA-mestaruutta vuosina 1959–1961.


title: Dessie

text: Dessie sijaitsee Amharan alueella 2 500 metrin korkeudessa.


title: Mike Sojourner

text: Michael "Mike" Sojourner (s. 16. lokakuuta 1953 Philadelphia) on entinen yhdysvaltalainen koripalloilija. Hän pelasi yliopistotasolla Utahissa. Hänet varattiin vuoden 1974 varaustilaisuudessa NBA:han ensimmäisellä kierroksella, numerolla 10, varaajana Atlanta Hawks. Sojourner pelasi Atlantassa vuosina 1974–1977 191 ottelua pistekeskiarvonaan 8,7.


title: Campy Russell

text: Michael Campanella "Campy" Russell (s. 12. tammikuuta 1952) on entinen yhdysvaltalainen koripalloilija. Hän pelasi yliopistotasolla Michiganin yliopistolla ja sitten vuosina 1974–1985 NBA:ssa. Hänen ammattilaisseuroinaan olivat Cleveland Cavaliers ja New York Knicks.


title: Unanimismi

text: Unanimismi ( < "unanime" = yhteisöllinen) on 1900-luvun alkupuolen kirjallisuuden suuntaus, joka pyrki saamaan ihmiskuvaukseen kollektiivisen yhteisyyden tunnelman. Suuntaus oli vallalla erityisesti Ranskassa, jossa sitä pyrkivät toteuttamaan esimerkiksi Jules Romains teoksellaan "Les Hommes de bonne volonté" ja Georges Duhamel. Suomalaisista kirjailijoista muun muassa Mika Waltari sai siitä herätteitä teokseensa "Surun ja ilon kaupunki".


title: Scott Wedman

text: Scott Dean Wedman (s. 29. heinäkuuta 1952) on entinen yhdysvaltalainen koripalloilija. Hän pelasi Coloradon yliopistossa (Boulder) ja sitten NBA:ssa vuosina 1974–1987. Ensimmäisenä NBA-seuranaan hänellä oli Kansas City-Omaha Kings (nyk. Sacramento Kings), joka vuonna 1975 vaihtoi nimensä Kansas City Kingsiksi.


title: Scott Wedman

text: Kansas City Kingsissä Wedman pysyi vuoteen 1981. Sen jälkeen hän pelasi Cleveland Cavaliersissä (1981–1983) ja Boston Celticsissä (1983–1987).


title: Gondar

text: Gondar sijaitsee Amharan alueella noin 2100 metrin korkeudessa. Gondarissa on lentokenttä ja säännöllinen lentoyhteys Lalibelaan sekä maan pääkaupunkiin Addis Abebaan, jonne matkaa kertyy maanteitse noin 700 kilometriä.


title: Gondar

text: Gondarin yliopisto on perustettu 2004. Se jatkaa 1950-luvulta asti toimineen lääketieteellisen oppilaitoksen perinnettä.


title: Gondar

text: Kaupungin perusti 1600-luvulla keisari Fasilidas. Hänen rakennuttamansa linnoitus, Fasil Ghebbi, on Unescon listaama suojelukohde. Linnan lisäksi Fasilidas rakennutti kirkkoja ja siltoja. Hänen pojanpoikansa Iyasu rakennutti myös upean palatsin ja Debre Birhan Selassien kirkon. Kirkko tunnetaan mosaiikeistaan ja seinämaalauksistaan. Sen sisäkattoa peittävät satojen enkelien kuvat.


title: Gondar

text: Kaupunki kärsi sudanilaisten dervissien hyökkäyksistä 1880-luvulla, ja brittien pommituksista 1941.


title: John Shumate

text: John H. Shumate (s. 6. huhtikuuta 1952) on entinen yhdysvaltalainen koripalloilija. Notre Damen yliopiston jälkeen hän pelasi NBA:ssa vuosina 1975–1981 seuroinaan Phoenix Suns, Buffalo Braves, Detroit Pistons, Houston Rockets, San Antonio Spurs ja Seattle SuperSonics.


title: John Shumate

text: Sittemmin Shumate on ryhtynyt valmennustehtäviin.


title: Tietokoneen jäähdytys

text: Tietokoneen jäähdytys on toimenpide, jolla poistetaan tietokoneen osista lämpöä.


title: Tietokoneen jäähdytys

text: Tietokoneen osat, kuten suoritin, piirisarja, näytönohjain ja kiintolevy, tuottavat suuret määrät lämpöä. Lämpö on siirrettävä jotenkin pois näiltä osilta, tai ne saattavat lämmetä liikaa. Tällöin tietokoneen toiminta voi hidastua tai se voi jopa lakata kokonaan toimimasta. Jäähdyttäminen tapahtuu pääasiassa jäähdytysripojen eli ns. siilien ja tuulettimien avulla. Siilin tehtävänä on lisätä jäähdytyspinta-alaa. Tuuletin tehostaa lämmön siirtymistä tuomalla siilille viileää ilmaa.


title: Tietokoneen jäähdytys

text: Kaksi nykyaikaisen tietokoneen eniten lämpöä tuottavaa osaa ovat prosessori ja näytönohjain, ja liikaa lämmetessään ne voivat rikkoutua. Kun tietokone on käynnissä ja jäähdytys toimii oikein, tietokoneen osien lämpötila nousee tiettyyn pisteeseen, jossa osat tuottavat saman määrän lämpöä kuin sitä ehtii siirtyä pois. Tällöin lämpötila säilyy vakiona. Koneen luotettavan toiminnan kannalta on tärkeää, että tämä lämpötilapiste on riittävän alhainen.


title: Tietokoneen jäähdytys

text: Tavanomaisesti toimivaa jäähdytystä haittaavat muun muassa seuraavat tekijät:


title: Tietokoneen jäähdytys

text: Tietokoneen eniten kuumentuvat osat sisältävät tavallisesti lämpötila-anturin. Niissä on myös logiikkaa, joka sammuttaa tietokoneen kokonaan tai alentaa esimerkiksi prosessorin jännitettä, jos lämpötila nousee niin korkeaksi, että osa voi vahingoittua. Komponentteihin integroitu lämpötila-anturi voi myös laskea prosessorin ja näytönohjaimen kellotajuuksia, kun niiden käyttö on vähäistä. Tavoitteena on vähentää lämmöntuottoa silloin kun tietokonetta ei käytetä.


title: Tietokoneen jäähdytys

text: Tuulettimet ovat tietokoneen jäähdytykseen eniten käytettyjä osia. Termillä "tietokoneen tuuletin" viitataan usein prosessorissa ja näytönohjaimissa oleviin tuulettimiin, mutta tuulettimia voi asentaa muuallekin tietokoneeseen. Tällöin niitä nimitetään kotelotuulettimiksi. Yleisimmät tuulettimien koot ovat 40, 60, 80, 92, 120 ja 140 millimetriä.


title: Tietokoneen jäähdytys

text: Lähes kaikissa pöytätietokoneiden virtalähteissä on yksi tai useampi tuuletin, jotta niiden lämpötila ei nouse liian korkeaksi. Useimmat valmistajat suosittelevat jäähdyttämistä siten, että alhaalta edessä tulee sisään viileää ilmaa, joka lämpenee matkalla kotelon läpi ja poistuu ulos ylempää takaa.


title: Tietokoneen jäähdytys

text: Jos tietokoneen sisään virtaa enemmän ilmaa kuin sieltä pois, mihin syynä on tuulettimien virheelliset asennukset, tätä kutsutaan ylipaineiseksi ilmavirraksi. Sama määrä ilmaa sisään kuin ulos tuottaa koneen sisälle vähemmän pölyä.


title: Tietokoneen jäähdytys

text: Useimmissa kannettavissa tietokoneissa käytetään ilmajäähdytystä pitämään prosessori ja muut komponentit sopivassa toimintalämpötilassa. Koska ilma ohjataan pienestä reiästä, pöly voi tukkia tuulettimen ja jäähdytyssiilit tai ilmanvaihtoaukko voi tukkeutua sen lähelle asetettujen esineiden vuoksi. Tämä saattaa aiheuttaa ylikuumenemista ja johtaa toimintahäiriöihin. Ongelman vakavuus riippuu kannettavan tietokoneen mallista, käyttötarkoituksesta ja sen tuottamasta hukkalämmöstä.


title: Tietokoneen jäähdytys

text: Alivoltittaminen


title: Tietokoneen jäähdytys

text: Tietokoneen osat, kuten prosessori ja näytönohjain toimivat yleensä luotettavasti tietyllä jännitteellä (volttimäärällä). Usein tietokoneen prosessori saattaa toimia alhaisemmallakin volttimäärällä, mutta valmistaja laittaa tarkoituksella kohtalaisen korkeat jännitteet jotta suoritin toimii vakaasti. Prosessorin kellotaajuutta voidaan säätää pienemmäksi ("alikellottaa") BIOS:ista mutta "alivoltittaminen" saattaa aiheuttaa tietokoneen kaatuilua.


title: Tietokoneen jäähdytys

text: Monissa vanhoissa tietokoneissa käytetään litteää IDE-kaapelia kiintolevyjen ja CD/DVD-asemien liittämiseksi emolevyyn. IDE-kaapelit ovat kuitenkin leveitä ja vievät paljon tilaa kotelossa heikentäen näin ilman kulkua kotelossa. IDE-kaapeleiden pyöristämisellä vähennetään niiden vaatimaa tilaa ja helpotetaan ilmankiertoa. Ongelma on vähäisempi nykyaikaisissa tietokoneissa joissa käytetään Sarja-ATA-kaapeleita, jotka ovat kapeampia.


title: Tietokoneen jäähdytys

text: Tietokoneen osien lämpötilaa voidaan vähentää muun muassa seuraavasti:


title: Nuklidi

text: Nuklidi on atomiydinlaji, jossa on tietty määrä protoneja ja neutroneja. Nuklidit, joissa on sama määrä protoneja, ovat saman alkuaineen eri isotooppeja.


title: Nuklidi

text: Protonien lukumäärä ytimessä on samalla alkuaineen järjestysluku jaksollisessa järjestelmässä. Sille käytetään merkintää "Z" ja neutronien lukumäärälle, "neutroniluvulle" merkintää "N". Näiden lukujen summa on nuklidin, massaluku, jonka merkkinä on "A". Koska sekä protonin että neutronin massat ovat lähellä yhtä atomimassayksikköä, on massaluku samalla likiarvo ytimen massalle atomimassayksikköinä; erotus on nuklidin massaylijäämä.


title: Nuklidi

text: Kukin nuklidi merkitään kirjoittamalla alkuaineen kemiallisen merkin eteen yläpuolelle nuklidin massaluku. Tarvittaessa voidaan lisäksi merkitä järjestysluku sen alapuolelle. Esimerkiksi C tai C tarkoittavat hiiliydintä, jossa on 6 protonia ja 6 neutronia, yhteensä 12 nukleonia. Vaihtoehtoisesti voidaan massaluku kirjoittaa myös kemiallisen merkin tai alkuaineen nimen jälkeen yhdysviivalla erotettuna: C-12 tai hiili-12.


title: Nuklidi

text: Useimmat nuklidit ovat radioaktiivisia. Kutakin massaluvun arvoa 1 ... 208 vastaa yleensä vain yksi, enintään kaksi stabiilia nuklidia. Muut ovat joko beeta-miinus- tai beeta-plus-aktiivisia. Niiden hajotessa yksi neutroni muuttuu protoniksi lähettäen samalla beetasäteilyä eli elektronin, tai päinvastoin protoni muuttuu neutroniksi lähettäen samalla beeta-plus-säteilyä eli positronin. Samalla alkuaine muuttuu toiseksi. Näin tapahtuu mahdollisesti useitakin kertoja, kunnes tuloksena on stabiili nuklidi.


title: Nuklidi

text: Poikkeuksena edellisestä ovat muun muassa massaluvun arvot 5 ja 8. Niitä vastaavia stabiileja nuklideja ei ole, vaan helium-5 emittoi neutronin ja litium-5 protonin, jolloin ytimen jäljelle jäänyt osa on He-4-atomin (He) ydin eli alfahiukkanen. Beryllium-8, Be, taas hajoaa hyvin nopeasti kahdeksi alfahiukkaseksi. Stabiileja nuklideja, joiden massaluku olisi suurempi kuin 208, ei myöskään ole. Näin raskaista ytimistä nekin, jotka eivät ole beeta-aktiivisia, hajoavat lähettäen alfasäteilyä. Ne muodostavat pitkiäkin hajoamissarjoja, jotka päättyvät stabiileihin lyijy-isotooppeihin.


title: Nuklidi

text: Kevyimmissä stabiileissa nuklideissa on usein yhtä monta protonia kuin neutroniakin tai protoneja yksi enemmän. Raskaammissa stabiileissa ytimissä neutroneja on jo selvästi enemmän kuin protoneja. Tämä johtuu siitä, että protonien välillä vaikuttaa sähköinen poistovoima, joka rajoittaa kovin monen protonin sijoittumista samaan ytimeen.


title: Nuklidi

text: Luonnossa esiintyy enimmäkseen stabiileja nuklideja. Lyhytikäiset radioaktiiviset nuklidit, sikäli niitä on joskus ollut, ovat yleensä aikoja sitten hajonneet loppuun. Muutamat radionuklidit ovat kuitenkin niin pitkikäisiä, että siitä määrästä, mikä niitä oli Maan syntyessä, on vielä merkittävä osa jäljellä, samoin niistä alkavien hajoamissarjojen välijäseniä. Lisäksi esimerkiksi radiohiiltä C syntyy jatkuvasti kosmisen säteilyn vaikutuksesta. Ydinreaktioiden avulla on keinotekoisesti valmistettu hyvinkin monia sellaisia radioaktiivisia nuklideja, joita ei luonnossa esiinny, sekä myös transuraanisia alkuaineita.


title: Nuklidi

text: Nuklidit voidaan järjestää taulukoksi, "nuklidikartaksi", jossa ovat esimerkiksi samalla vaakarivillä kaikki saman alkuaineen isotoopit ja samassa pystysarakkeessa nuklidit, joissa on sama määrä neutroneja. Stabiilit nuklidit muodostavat kaaviossa eräänlaisen jatkuvan uran, joka ulottuu vety-ytimestä eli pelkästä protonista lyijyisotooppiin Pb-208 saakka. Myöskään tunnetut radioaktiiviset nuklidit eivät ole tästä kovin kaukana. Kauempana urasta sijaitsevat nuklidit ovat todennäköisesti niin epästabiileja, ettei niitä ole pystytty valmistamaankaan.


title: Nuklidi

text: Beeta-miinus-hajoamisessa tässä taulukossa siirrytään kulmittain alavasemmalle, beeta-plus-hajoamisessa kulmittain yläoikealle.


title: Nuklidi

text: Kehystettyjä ovat sellaiset nuklidit, joista on olemassa myös radioaktiivinen tai lyhytikäisempi ydinisomeeri.


title: Nuklidi

text: Radioaktiiviset nuklidit, joiden puoliintumisaika on yhtä vuorokautta lyhempi, on jätetty tästä taulukosta pois. Astatiinin (Z=85), frankiumin (Z=87) sekä alkuaineiden nro:sta 102 eteenpäin kaikki isotoopit ovat näin lyhytikäisiä.


title: Ural Airlines

text: Ural Airlines on lentoyhtiö, joka on perustettu Venäjän Jekaterinburgissa. Yhtiö liikennöi reitti- ja tilauslentoja koti- ja ulkomaille. Päätoimipaikka sijaitsee Jekaterinburgissa Koltsovon kansainvälisellä lentoasemalla.


title: Ural Airlines

text: Finnair aloitti yhteistyössä Ural Airlinesin kanssa suorat lennot Helsingin ja Jekaterinburgin välillä 2. syyskuuta 2008. Reittiä liikennöidään kolmesti viikossa.


title: Ural Airlines

text: Sverdlovskin valtiollinen ilmailuyhtiö perustettiin vuonna 1943. Ural Airlines on osakeyhtiö, joka on rekisteröity Venäjän lain alaisuudessa joulukuussa 1993. Rekisteröintiä edelsi valtion ilmailuyhtiön jakaminen lentoyhtiöksi ja Jekaterinburgin lentoasemaksi. Ural Airlines -lentoyhtiö perustettiin ja liiketoiminta aloitettiin 28. joulukuuta 1993. Pääomistajat ovat Ural Wings 65,77 %:n osuudella ja Ural Transport Bank 14,67 %:n osuudella. Yhtiö työllistää 1 390 henkilöä.


title: Ural Airlines

text: Viime aikoina on kalustoon hankittu Airbus A320 -laivastoa. Yrityksen kerrotaan edistyneen pyrkimyksissään hankkia käytettyjä ATR 42- ja ATR 72 -koneita kotimaan reiteille.Kyseessä on tilanne heinäkuussa 2015, jolloin laivaston keski-ikä oli 12,1 vuotta.


title: Jim Loscutoff

text: James ”Jim” Loscutoff jr. (4. helmikuuta 1930 San Francisco, Kalifornia – 1. joulukuuta 2015) oli yhdysvaltalainen koripalloilija.


title: Jim Loscutoff

text: Boston Celtics varasi Loscutoffin NBA:han , ja tämä edusti Celticsiä koko uransa, vuodet 1955–1964. Loscutoff voitti seurassa seitsemän NBA:n mestaruutta (1957, 1959, 1960 [ei pelannut pudotuspeleissä], 1961, 1962, 1963 ja 1964). Celtics on nostanut kattoon Loscutoffin pelipaidan tämän ”Loscy”-lempinimellä.


title: Jim Loscutoff

text: Loscutoff tunnettiin kovista otteistaan parketilla. Hän kuoli 85-vuotiaana 1. joulukuuta 2015.


title: Batman: Pitkä pyhäinpäivä

text: Batman: Pitkä pyhäinpäivä ("Batman: The Long Halloween") on Jeph Loebin käsikirjoittama ja Tim Salen kuvittama supersankarisarjakuva, jonka DC Comics julkaisi Yhdysvalloissa vuosina 1996–1997. Tarina ilmestyi alun perin kolmenatoista erillisenä sarjakuvalehtenä, mutta myöhemmin markkinoille ilmestyi myös pehmeäkantinen painos, johon on koottu koko sarjakuva. "Batman: Pitkä pyhäinpäivä" oli yhdysvaltalaisten sarjakuvakriitikkojen ylistämä menestyshitti, joten Loeb ja Sale tekivät sille vuosina 1999–2000 julkaistun jatko-osan "".


title: Batman: Pitkä pyhäinpäivä

text: "Pitkän pyhäinpäivän" tarina alkaa puoli vuotta Batmanin ensimmäistä kuukausista Gotham Cityssä kertoneen "" loppuratkaisusta. Batman, komisario James Gordon ja piirisyyttäjä Harvey Dent lupaavat pidättää Gothamin rikollisuutta hallitsevan mafiapäällikkö Carmine ”Roomalainen” Falconen, kun salaperäinen ”Holidayksi” nimetty sarjamurhaaja alkaa tappaa ihmisiä kalenterin juhlapyhinä. Batmanin on selvitettävä sarjamurhaajan henkilöllisyys ennen kuin Holiday tappaa seuraavan uhrinsa. Tarina selittää lukijalle Gothamin mafiaperheiden tuhon, Batmanin konnakaartin nousun perinteisten rikollispomojen tilalle ja Kaksinaaman nykyisen syntytarinan. Sarjakuvan käsikirjoitus ja piirrostyyli ovat saaneet vaikutteita "Kummisedästä" ja klassisista film noir -rikoselokuvista.


title: Batman: Pitkä pyhäinpäivä

text: Carmine "Roomalainen" Falcone on Gotham Cityn vaikutusvaltaisin mafiapäällikkö, joka järjestää häät sisarenpojallensa Johnny Vitille. Kesken häätilaisuuden Batman ja Kissanainen tekevät murron pilvenpiirtäjän huipulla sijaitsevan Falconen kattohuoneiston toimistoon ja varastavat kassakaapista hänen pääkirjansa. Batman saapuu Gothamin poliisiaseman katolle, jossa hän tapaa James Gordonin ja Harvey Dentin. Batman luovuttaa Falconen pääkirjan ja kolmikko vannoo valan, jossa he lupaavat pidättävänsä Falconen. Gothamin pankin johtokunnan tapaamisella Bruce Wayne ei hyväksy pankinjohtajan Richard Danielin suunnitelmaa tallettaa Falconen omaisuutta pankkiin, joten Batman vierailee Danielin luona ja uhkailee hänet poistumaan virasta. Bruce ottaa pankinjohtajan viran ja epätoivoinen Falcone varastoi omaisuuttansa varastohalliin, jonka Batman ja Dent polttavat maan tasalle. Falconen käskystä Johnny Viti tappaa Danielin, mutta halloweenina tuntematon murhaaja ampuu Johnnyn. Murhaajan pistoolista on poistettu numerosarja ja äänenvaimentimena on tuttipullon tutti. Falconen värväämät amerikanirlantilaiset gangsterit räjäyttävät Dentin talon pommilla, mutta Harvey ja hänen vaimonsa Gilda säilyvät hengissä. Batman nappaa pommi-iskuun syyllistyneet gangsterit, mutta he lahjovat tuomarin ja pääsevät pois sellistä. Kiitospäivänä murhaaja ampuu gangsterit hotellin sviitissä, minkä jälkeen sanomalehdet antavat sarjamurhaajalle kutsumanimen "Holiday" eli "juhlapyhä", koska hän tappaa uhrinsa kalenterin juhlapyhinä. Jouluaattona Jokeri tekee murron Falconen kattohuoneistoon ja vaatii häntä etsimään sarjamurhaajan. Kun Jokeri poistuu pilvenpiirtäjän juurelta, Holiday ampuu Falconen henkivartijan Milos Grappan. Uutenavuotena Holidaylle kateellinen Jokeri kaappaa pienlentokoneen ja aikoo saastuttaa Gothamin ilman myrkkykaasulla, mutta Batman estää hänen suunnitelmansa. Holiday kuitenkin ampuu Falconen pojan Alberton ja heittää hänen ruumiinsa laidan yli jokeen huvijahdilta, jossa Falcone, hänen siskonsa Carla Viti ja kilpailijansa Sal Maroni viettävät uuttavuotta.


title: Batman: Pitkä pyhäinpäivä

text: Ystävänpäivänä Holiday palaa Gothamiin ja tappaa Sal Maronin miehet gangsterin omistaman ravintolan edustalla. Pyhän Patrickin päivänä Falconen palkkaa Myrkkymuratin viettelemään Bruce Waynen, jotta Bruce sallisi Falconen tallettaa omaisuuttansa Gothamin pankkiin, mutta Kissanainen estää Falconen ja Myrkkymuratin suunnitelmat. Samanaikaisesti Holiday tappaa Maronin miehiä. Aprillipäivänä Batman ja Falconen palkkaama Arvuuttaja pohtivat sarjamurhaajan henkilöllisyyttä; epäiltyihin kuuluvat Kissanainen, Carla Viti, Sal Maroni ja Harvey Dent. Kun Arvuuttaja ehdottaa Carmine Falconen olleen tappaja, hänet työnnetään sateiselle kujalle, jossa Holiday ampuu tarkoituksellisesti hänen ohitse. Äitienpäivänä Linnunpelätin pakenee Arkhamin mielisairaalasta ja Falcone lähettää tyttärensä Sofia Falcone Giganten paikantamaan Gothamin Chinatownissa työskentelevä aseseppä, joka valmistaa Holidayn pistoolit. Kun Sofia saapuu paikalle, Holiday on ehtinyt murhata asesepän. Harvey ja hänen assistenttinsa Vernon Field löytävät yhteyden Bruce Waynen ja Carmine Falconen välillä, sillä aikoinaan Brucen isä Thomas Wayne pelasti nuoren Falconen hengen. Gordon pidättää Brucen, mutta Alfred Pennyworth todistaa isäntänsä syyttömyyden. Isänpäivänä Holiday tappaa Sal Maronin isän Luigin, minkä jälkeen Maroni lupaa kertovansa Dentille kaiken Falconen rikollisista liiketoimista. Maroni kuitenkin on vakuuttunut, että Dent on Holiday. Itsenäisyyspäivänä Holiday ampuu Gothamin kuolinsyytutkijan Jasper Dolanin. Falconen värväämät Linnunpelätin ja Hullu Hatuntekijä lähtevät ryöstämään Gothamin pankkiholvia, mutta Batman ja Kissanainen estävät pankkiryöstön. Carla Viti arvostelee veljensä toimintaa, koska Falconen värväämät Arvuuttaja, Myrkkymuratti, Linnunpelätin ja Hullu Hatuntekijä ovat hänelle "kummajaisia".


title: Batman: Pitkä pyhäinpäivä

text: Carmine Falconen syntymäpäivänä on Sal Maronin oikeudenkäynti, mutta kesken Dentin kuulustelun Maroni alkaa teeskennellä yskimistä. Kun Dent tulee Maronin viereen, gangsteri heittää taskussa säilytetyn suolistolääkepullon sisällön Dentin kasvoille. Pullossa oli erikoisväkevää rikkihappoa, joka syövyttää Dentin kasvojen oikean puoliskon. Dent kuljetetaan sairaalan teho-osastolle, jossa hän puukottaa tohtorin ja pakenee Gothamin viemäreihin. Holiday tappaa Carla Vitin, joka oli tutkimassa Jasper Dolanin arkistoja sarjamurhaajan uhreista. Vappuna Dent on ollut kadoksissa kuukauden ja Gordon tuo Batmanille Harveyn pistoolin, joka on samanlainen kuin Holidaylla. Batman ja Gordon päättelevät, että Harvey Dent on Holiday. Kaksikko päättää houkutella sarjamurhaajan siirtämällä Maronin toiseen selliin viemäreiden kautta. Viemäreissä Holiday ampuu Maronin, mutta Batmanin ja Gordonin hämmästykseksi sarjamurhaaja ei ole Harvey, vaan Alberto Falcone. Batman pieksee Alberton ja Gordon pidättää hänet. Poliisiasemalla Falcone tulee tapaamaan poikaansa, joka selittää alkaneensa sarjamurhaajaksi tullakseen "kummajaiseksi", jollaiset ovat ottaneet Falconen rikollisjärjestön paikan kaupungissa. Batman kuitenkin epäilee, että Falcone oli ollut tietoinen sarjamurhaajan henkilöllisyydestä, sillä Holiday oli tappanut Falconelle epäsuotuisia henkilöitä; Johnny Vitin oli tarkoitus todistaa Falconea vastaan; amerikanirlantilaiset epäonnistuivat salamurhata Harvey; Grappa oli epäonnistunut estää Batmanin ja Kissanaisen murron Falconen kattohuoneistoon; Alberton kuolema oli ollut lavastusta; Maronin miesten menetys oli heikentänyt Maronin liiketoimintaa; Arvuuttajan henki säästettiin, koska Falcone halusi hänen kertovan muille etsivänsä sarjamurhaajaa; aseseppä oli valmistanut Holidayn pistoolit; Luigi Maroni oli Sal Maronin isä; Jasper Dolan oli tiennyt Alberton lavastaneen kuolemansa; Carla Viti oli arvostellut Falconen toimintaa; ja Sal Maroni oli Falconen kilpailija. Falcone lupaa Albertolle, että hänen vaikutusvaltansa estää poikansa kuolemanrangaistuksen, mutta Alberto ei suostu isänsä pyyntöihin, koska hän on omien sanojensa mukaan nyt suurempi kuin isänsä.


title: Batman: Pitkä pyhäinpäivä

text:
Halloweenina Falconen kattohuoneiston tunnistamattomat hahmot tappavat Falconen henkivartijat ja sammuttavat valot. Falcone menee toimistolleen, jossa häntä odottavat Jokeri, Hullu Hatuntekijä, Linnunpelätin, Myrkkymuratti, Kissanainen, Solomon Grundy, Pingviini ja Harvey Dent. Harvey syyttää Falconea kaupungin jakamisesta kahtia ja on ampua Falconen, kun Batman heittää toimistoon savukranaatin ja nujertaa Dentin kätyrit. Harvey kuitenkin nappaa Falconen ja kertoo Batmanille, että hänen uusi nimensä on Kaksinaama. Kaksinaama päättää Falconen tappamisesta kolikonheitolla; "paha" voittaa ja Kaksinaama ampuu Falconen. Sofia ryntää tappaakseen Kaksinaaman, mutta hän ja Kissanainen painivat ja kaatuvat ikkunan läpi. Sofia syöksyy pilvenpiirtäjän huipulta alas. Batman vakuuttaa Kaksinaamalle. että hän voisi aloittaa uuden elämän Gildan kanssa, mutta Kaksinaama tyrmää hänet ja tappaa Vernon Fieldin, jonka Maroni oli lahjonut antamaan hänelle rikkihapon. Batman seuraa Kaksinaamaa Gothamin poliisiaseman katolle, jossa Gordon pidättää Kaksinaaman. Kaksinaama kuitenkin sanoo Batmanille ja Gordonille, että sarjamurhaajia oli kaksi. Gordon hämmentyy Kaksinaaman paljastuksesta, koska Alberto Falcone tunnusti olleensa Holiday ja tehneensä kaikki murhat. Batman kuitenkin järkeilee, että Kaksinaamalla on pakkomielteinen suhde lukuun kaksi ja Falconen murha halloweenina teki hänestä toisen Holidayn. Kaksinaama teljetään Arkhamin mielisairaalan selliin, jossa hän haikailee Gildaa. Jouluaattona Gilda muuttaa pois Gothamista ja polttaa kellarissa takin, hatun ja pistoolin, jotka ovat samanlaiset kuin Holidaylla. Gildan yksinpuhelussa hän esittää, että hän olisi ollut alkuperäinen Holiday. Hän kertoo oppineensa Harveylta tuttipullon tutin käytön äänenvaimentimena ja poistamaan numerosarjat pistooleista. Motiiviksi hän selittää tappaneensa gangstereita, jotta hänen aviomiehensä ristiretki rikollisuutta vastaan päättyisi ja he voisivat perustaa perheen. Gilda kertoo uskovansa, että uudenvuoden jälkeen Harvey otti Holidayn roolin ja Alberton tunnustus poliisille on valhetta. Gilda myös sanoo, että hän ja Harvey palaavat yhteen, koska hän uskoo häneen.
"Batman: Pitkä pyhäinpäivän" vastaanotto oli laajalti myönteinen.


title: Batman: Pitkä pyhäinpäivä

text: Yhdysvaltalaisen IGN-verkkosivuston sarjakuvakriitikko Hilary Goldstein ylisti Loebin ”älykästä käsikirjoitusta”, joka ”ei ikinä petä henkilöhahmoja” ja ”esittelee nerokkaasti Batmanin, Jim Gordonin ja silloisen piirisyyttäjän Harvey Dentin veljessidettä”. Vuonna 2005 Goldstein sijoitti "Batman: Pitkä pyhäinpäivän" viidennelle sijalle 25 parhaan Batman-sarjakuvan luettelossa.


title: Batman: Pitkä pyhäinpäivä

text: "Batman: Pitkä pyhäinpäivän" pehmeäkantisen painoksen lopussa lukijalle esitellään luonnokset ja käsikirjoitukset poistetuista sivuista, jotka Loeb ja Sale hylkäsivät tarinasta, koska ne ylittivät sarjakuvan sallitun sivumäärän.


title: Batman: Pitkä pyhäinpäivä

text: Ensimmäinen kohtaus olisi lopettanut neljännen luvun. Kohtaus esitteli Gotham Cityn kuolinsyyntutkijan Jasper Dolanin, joka kertoo Carmine Falconelle löytäneensä Holidayn ampuman Alberton ruumiin vedestä. Lokit ovat nokkineet ruumiin kasvot pois, mutta Dolan vahvistaa ruumiin kuuluvan Albertolle. Alberton kuolemasta järkyttynyt Falcone purskahtaa itkuun ja polvistuu ruumiin eteen. Kolmannessatoista luvussa lukijalle kuitenkin paljastui, että Alberto ei kuollut, vaan hän lavasti kuolemansa ja Falcone lahjoi Dolanin tunnistamaan väärän ruumiin Albertoksi.


title: Batman: Pitkä pyhäinpäivä

text:
Toinen kohtaus olisi ollut kolmannentoista luvun lopussa. Kohtaus paljastaa lukijalle, että Alberto Falcone todettiin mielenvikaiseksi, joten hänelle langettu kuolemantuomio kaasukammiossa on peruttu ja hänet on siirretty hoitoon Arkhamin mielisairaalaan. Alberton vankiselli on vastapäätä Julian Dayn eli Kalenterimiehen selliä, joten molemmat juhlapäiviin pakkomielteisesti kiinnostuneet rikolliset hokevat toisilleen juhlapyhiä. Alberton vankeusrangaistus Arkhamin mielisairaalassa on esillä myös tarinan jatko-osan "Batman: Dark Victoryn" prologissa ja ensimmäisessä luvussa.
"Batman: Pitkä pyhäinpäivä" jatkaa Frank Millerin ja David Mazzucchellin "Batman: Ensimmäisen vuoden" tarinaa, josta Loeb lainasi Carmine Falconen hahmon. Tarina on myös saanut vaikutteita Kaksinaaman alkuperää selittäneestä "Batman Annual #14" -lehden tarinasta, jossa Batman, Gordon ja Dent muodostavat liiton hävittääkseen Gothamin rikollisuuden. "Ensimmäisen vuoden" ja "Pitkän pyhäinpäivän" välille sijoittuvat Ed Brubakerin ja Doug Mahnken "" sekä Matt Wagnerin "Batman and the Monster Men" ja "Batman and the Mad Monk".


title: Batman: Pitkä pyhäinpäivä

text: "Batman Begins -elokuvan" DVD-julkaisun dokumentissä "Genesis of the Bat" elokuvan käsikirjoittaja David S. Goyer kertoo, että "Batman: Pitkä pyhäinpäivä" oli "Batman: Ensimmäisen vuoden" ja "in" ohella yksi kolmesta Batman-sarjakuvasta, joista elokuvan käsikirjoitus otti vaikutteita. Elokuvan jatko-osassa "Yön ritarissa" näkyvät myös vaikutteet "Batman: Pitkä pyhäinpäivän" juonesta.


title: Billy Kenville

text: William McGill "Bill(y)" Kenville (1. joulukuuta 1930 – 19. kesäkuuta 2018) oli yhdysvaltalainen koripalloilija. Hän syntyi New Yorkin osavaltiossa ja pelasi yliopistotasolla St. Bonaventuressa. Hän sai NBA-varauksensa vuonna 1953 ja pelasi ammattilaisena vuoteen 1960. Seuroina olivat Syracuse Nationals ja Fort Wayne/Detroit Pistons.


title: Slania

text: Slania on sveitsiläisen folk metal -yhtye Eluveitien toinen täyspitkä studioalbumi. Se julkaistiin 15. helmikuuta 2008 Nuclear Blastin kustantamana. ”Inis Mona” -kappaleesta on tehty musiikkivideo. Kappaleen intron ja kertosäkeen melodia on lainattu kelttiläisestä laulusta ”Tri Martolod”.


title: Friedrich Huttenlocher

text: Friedrich Huttenlocher (2. syyskuuta 1893 Stuttgart – 24. huhtikuuta 1973 Freiburg im Breisgau, Länsi-Saksa) oli saksalainen maantieteilijä.


title: Friedrich Huttenlocher

text: Huttenlocher toimi vuosina 1949–1961 maantieteen professorina Tübingenin yliopistossa. Tieteellisellä urallaan hänen tutkimuksensa painottuivat geomorfologiaan ja Baden-Württembergin asutuksen maantieteeseen. Huttenlocher palkittiin tieteellisistä ansioistaan Saksan maantiedon akatemian Robert Gradmannin ansiomitalilla vuonna 1965.


title: Sundanhuuhkaja

text:
Sundanhuuhkaja ("Bubo sumatranus") on kaakkoisaasialainen pöllölaji.
__notoc__
Sundanhuuhkaja on pienikokoinen huuhkaja, jonka pituus on 40–46 cm ja paino 1,4–1,6 kg.


title: Sundanhuuhkaja

text: Sundanhuuhkaja elää Kaakkois-Aasiassa ja Indonesiassa. Lajista tunnetaan kolme alalajia: "sumatranus", "strepitans" ja "tenuifasciatus". Laji on uhanalainen Singaporessa.


title: Sundanhuuhkaja

text: Trooppiset metsät, viljelymetsiköt ja puustoiset puutarhat.


title: Sundanhuuhkaja

text: Pari solmii elinikäisen liiton. Ne pesivät tavallisesti väljässä puunkolossa, ja samaa koloa käytetään vuodesta toiseen.


title: Nabil Missaoui

text: Nabil Missaoui (, s. 8. tammikuuta 1979) on tunisialainen jalkapalloilija, pelipaikaltaan hyökkääjä. Hän edustaa Tunisian pääsarjassa pelaavaa AS Marsaa. Missaoui jakoi Tunisian liigan maalikuninkuuden kaudella 2003–2004 yhdessä Haykel Guemamdian ja Tenema N'Diayen kanssa.


title: Entisten nuorten sävellahja

text: Entisten nuorten sävellahja on samannimisestä ohjelmasta eniten toivottuja kappaleita sisältävä kokoelmalevy, joka julkaistiin 5. marraskuuta 2008. Levyn kansilehti sisältää Jake Nymanin, Juha Roihan ja Tapani Ripatin kirjoituksia 1960- ja 70–lukujen musiikista.


Ukrainan sosialistisen neuvostotasavallan hymni () oli Ukrainan sosialistisen neuvostotasavallan hymni vuosina 1949–1991.


title: Ferdinand VII

text: Ferdinand VII (14. lokakuuta 1784 El Escorial, Espanja – 29. syyskuuta 1833 Madrid, Espanja) oli Espanjan kuningas vuosina 1813–1833 sekä lyhyen aikaa vuonna 1808.


title: Ferdinand VII

text: Ranska ja Espanja olivat 1700-luvun lopussa liittolaisia. Espanjan pääministeri Manuel de Godoy solmi Ranskan kanssa yhteistyösopmuksia ja sotilasliiton 1801. Fontainebleaun sopimuksen mukaan 1807 maiden oli tarkoitus hyökkätä yhdessä Portugaliin. Ranskalaisjoukot kulkivat sopimuksen mukaisesti Espanjan läpi. Godoyn politiikka synnytti kuitenkin vastustusta Espanjan hovissa, ja Ferdinand teki maaliskuussa 1808 palatsivallankaappauksen isäänsä Kaarle IV:ttä vastaan. Ranska juonitteli kuitenkin asian omaksi edukseen: ensiksi Ferdinand pakotettiin luopumaan kruunusta ja toiseksi Kaarle pakotettiin luovuttamaan kruununsa Napoleonille. Kuninkaaksi tuli 6. kesäkuuta 1808 Napoleonin veli Joosef.


title: Ferdinand VII

text: Varsinaisen hallituskautensa Ferdinand aloitti Napoleonin jouduttua vaikeuksiin Leipzigin taistelun tappionsa jälkeen. Hän salli joulukuussa 1813 Ferdinadin palaavan Espanjan valtaistuimelle. Samaan aikaan alkoi Pyreneiden niemimaan sota kääntyä Napoleonin vastustajien voitoksi.


title: Mirror’s Edge

text: Mirror’s Edge on ensimmäisestä persoonasta eli pelihahmon näkökulmasta kuvattu toimintaseikkailupeli, jonka kehitti ruotsalainen EA Digital Illusions CE (DICE). Electronic Arts julkaisi sen PlayStation 3- ja Xbox 360 -alustoille marraskuussa 2008, ja Windows-versio ilmestyi seuraavan vuoden tammikuussa. "Mirror’s Edge" käyttää Unreal Engine 3 -pelimoottoria, joka sisältää Illuminate Labsin ja DICEn yhteistyönä kehittämän valaistustekniikan.


title: Mirror’s Edge

text: "Mirror’s Edge" poikkeaa sekä pelillisesti että graafisesti monista muista ensimmäisen persoonan videopeleistä: pelimaailma on väritetty kirkkaasti, peliruutu on heijastusnäytötön ja pelaajan on mahdollista nähdä pelihahmonsa, Faithin, kehonosia. Lisäksi Faithin liikevalikoima on tavanomaista laajempi, sillä pelimaailmassa voi muun muassa liukua esteiden ali ja juosta seiniä pitkin. Kolmiulotteiseksi tasohyppelyksi kuvailtava peli johdattaa Faithin rakennusten katoille, seiniä pitkin, läpi ilmastointikanavien ja muiden esteiden käyttäen parkourin ja vapaan juoksemisen inspiroimaa mekaniikkaa. "Mirror’s Edgen" tapahtumat sijoittuvat nimettömään utopistiseen suurkaupunkiin, jossa rikollisuus on kitketty kaduilta, mutta jossa totalitaarinen hallitus valvoo tiukasti kansalaisten toimia. Sananvapautta arvostavat toisinajattelijat käyttävät ”Runner”-nimisten kuriirien verkostoa – mukaan lukien päähahmo Faithia – viestien välittämiseen hallituksen selän takana.


title: Mirror’s Edge

text: "Mirror’s Edge" sai suurimmaksi osaksi positiivista palautetta, ja sen valikoitujen arvosteluiden painotettu pistekeskiarvo on Metacriticin mukaan 81 %. Pelistä on kehitetty myös Applen iPad-taulutietokoneelle sivustakuvattu versio, joka ilmestyi huhtikuussa 2010. Pelille on kehitetty "reboot"-esiosa "Mirror’s Edge Catalyst", joka julkaistiin kesäkuussa 2016.


title: Mirror’s Edge

text: "Mirror’s Edgessä" pelaaja ohjaa ensimmäisen persoonan näkökulmasta ketteräliikkeistä kuriiria, Faithia, joka suunnistaa läpi suurkaupungin hyppimällä katonharjojen välillä, juoksemalla pitkin seiniä ja tunkeutumalla rakennusten ilmastointikanaviin. Liiketekniikat perustuvat parkouriin ja free runningiin. Kameran kuvakulma liikkuu hahmon liikkeiden mukana: esimerkiksi juoksunopeuden kasvaessa kameran ylösalainen liike tihenee ja hahmon tehdessä kuperkeikan kamera seuraa mukana. Faithin raajojen ja vartalon näkyvyyttä käytetään liikevoiman ilmentämiseen. Käsivarsien heiluminen ja askelpituus kasvavat nopeuden mukaan, ja raajat ojentuvat pitkien hyppyjen aikana.


title: Mirror’s Edge

text: Pelaajan on pyrittävä säilyttämään Faithin liikevoima läpi fyysisesti vaihtelevien toimintojen, jotta liikekokonaisuudesta rakentuisi nopea ja saumattomasti jatkuva. Mikäli Faithilla ei ole tilannekohtaisesti vaadittua liikenopeutta, hän todennäköisesti putoaa kohdetta tavoitellessaan. Kontrollit on luotu yksinkertaisiksi tilannesidonnaisuudella; hyppypainikkeella voi loikkimisen ja esteiden yli kiipeämisen lisäksi juosta myös seiniä pitkin. Juoksusta tehty kyykkykomento puolestaan liu’uttaa hahmon esteiden ali, ja pitkän hypyn jälkeen painettuna se saa Faithin tekemään pehmeän laskun ukemilla. Kyykkypainiketta ilmassa painamalla sankaritar vetää jalat koukkuun ja pystyy hyppäämään korkeampien esteiden yli tai hiukan pitemmälle.


title: Mirror’s Edge

text: Peli sisältää ”Runner Vision” -näkötilan, joka värjää punaisella värillä pelin etenemisen kannalta merkittäviä ympäristön osia, kuten ovia ja putkia. Pelin edetessä vihjeet kuitenkin vähenevät, mutta pelaaja voi myös kytkeä ominaisuuden kokonaan pois päältä. "Mirror’s Edgen" graafinen tyyli pohjautuu puhtaiden päävärien käyttöön ja vaalean hohtavaan kaupunkiympäristöön. Toinen pelaajan avuksi kehitetty järjestelmä on aikaa hidastava ”Reaction Time”, jonka ansiosta liikerataansa voi suunnitella menettämättä liikkeenjatkuvuutta tai taktista etulyöntiasemaa.


title: Mirror’s Edge

text: "Mirror’s Edgen" pelattavuus keskittyy ensisijaisesti parhaan etenemisreitin löytämisen taistelun jäädessä sivurooliin. Faith voi käyttää aseita, mutta pelin voi myös läpäistä ampumatta yhtään vihollista. Vihollisia pystyy riisumaan aseista, mutta niissä on käytettävänä vain yksi lipas. Aseiden kantaminen hidastaa myös Faithin vauhtia. Tämä lisää strategisia elementtejä ketteryyden ja tulivoiman väliselle painottelulle.


title: Mirror’s Edge

text: "Mirror’s Edgessä" on perinteisen kampanjan lisäksi myös ”time attack” -pelimuoto, jossa pelaajan täytyy suorittaa erityistehtäviä mahdollisimman lyhyessä ajassa. Parhaimmat tulokset voi lähettää internetin tulostaulukoille, jonka kautta pelaajat voivat ladata haamu-uusintoja muiden suorituksista ja kisata niitä vastaan. Kentät aukeavat kampanjan läpäisemisen jälkeen. Tuottaja Tom Ferrerin mukaan aika-ajojen osuudet "Mirror’s Edgessä" ovat lyhyitä, ”jotta niitä voisi hioa ja tulla entistä nopeammaksi”.


title: Mirror’s Edge

text: "Mirror’s Edgen" tapahtumat sijoittuvat nimeämättömään suurkaupunkiin, jonka totalitaarinen hallinto valvoo kaikkea sähköistä viestintää. Hallinnon tavoitteena on vähentää rikollisuutta ja poistaa kaikki hallintoa vastustava toiminta. Kaupungin tulevassa pormestarinvaalissa ehdolla on kaupungin nykyinen pormestari Callaghan, jonka aikomuksena on säilyttää tiukka valvonta. Vastassaan hänellä on uusi ehdokas, Robert Pope, joka lupaa muutosta kaupungin elämään.


title: Mirror’s Edge

text: Pelissä ohjataan euraasialaista Faith Connorsia, kuriiria, jonka tehtävänä on kuljettaa kaupungissa viestejä, jotka muuten jäisivät hallinnon valvovan silmän alle. Kuriirit käyttävät kaupungissa liikkumiseen parkouria. Tavallisesti hallinto on jättänyt kuriirit rauhaan, mutta nyt se on tuntemattomasta syystä kriminalisoinut heidät ja haluaa saada heidät kiinni tavalla tai toisella. Kuriirien kriminalisoinnin takia Faithin kaksoissisko Kate on kidnapattu. Faithin tehtävänä on selvittää kidnappaaja ja paljastaa hallinnon salaisuudet.


title: Mirror’s Edge

text: Faith saa tietää ystävältänsä Celesteltä, että hänen sisarensa Kate on joutunut ongelmiin Popen toimistolla. Kun Faith saapuu paikalle, hän löytää sisarensa Popen ruumiin luota. Kate kertoo, että hänet on lavastettu syylliseksi Popen murhaan, ja pyytää Faithia selvittämään, mistä lavastus johtuu. Faith löytää Popen kädestä paperilapun, jossa lukee ”Icarus”. Toiselta juoksijalta, Jacknifelta, hän saa tietää, että turvallisuuspäällikkö Ropeburn saattaisi olla mukana Popen murhassa. Faith kuulustelee Ropeburnia, mutta ennen kuin hän ehtii paljastaa mitään, tuntematon salamurhaaja murhaa Ropeburnin.


title: Mirror’s Edge

text: Vailla muita lähteitä Faith tutkii turvallisuusyritystä, joka auttaa poliisia juoksijoiden kiinniottamisessa. Hän saa selville että yritys on kehittänyt ”Project Icarus” -ohjelman, jolla on tarkoitus harjoittaa ihmisiä parkourissa juoksijoiden jahtaamiseen. Todistusaineiston avulla Faith pääsee Ropeburnin tappajan jäljille ja päätyy satamaan. Hän saa selville että tappaja on Celeste, joka on vaihtanut puolta säästääkseen oman henkensä – hän suosittelee samaa Faithille. Poliisi saapuu paikalle, ja Celesten onnistuu karata.


title: Mirror’s Edge

text: Faith vapauttaa Katen poliisisaattueesta kaupungin keskellä. Hän palaa tukikohtaan ja huomaa, että sinne on hyökätty ja että hänen tukihenkilönsä Merc on kuolemaisillaan. Merc kertoo, että Kate on otettu uudestaan kiinni ja että häntä pidetään tällä hetkellä pormestari Callaghanin toimistolla. Faith saapuu toimistolle, tuhoaa palvelinhuoneen ja nousee sen jälkeen katolle, jossa Jacknife pitää Katea hallussaan aseen avulla. Jacknife paljastaa olevansa osa Project Icarusta ja että hänen tavoitteenaan oli houkutella juoksijat ulos piiloistaan. Hän yrittää viedä Katen helikopterilla pois, mutta Faith hyppää sisään ja potkaisee hänet ulos toiselta puolelta. Faith auttaa Katea pelastautumaan putoavasta helikopterista.


title: Mirror’s Edge

text: Lopputekstien aikana media kertoo, että Faithin toimet ovat vain tehostaneet Project Icarusta. Faith ja Kate ovat edelleen etsittyjä Popen murhasta. Koska palvelimet ovat alhaalla, väestöä kehotetaan välttämään sähköisiä viestintävälineitä.


title: Mirror’s Edge

text: Vuonna 2007 DICE:n luova ohjaaja Ben Cousins kertoi GameIndustry.bizille suunnittelevansa ”jonkin tuoreen ja mielenkiintoisen” projektin kehittämistä. Hän aavisteli tarvetta luoda vaihteeksi jotakin "Battlefield"-sarjastaan poikkeavaa.


title: Mirror’s Edge

text: "Computer and Video Games" -lehti paljasti kesäkuussa 2007, että DICE on työstämässä "Mirror’s Edge" -nimistä videopeliä, jonka oletettiin ”ravistavan [ensimmäisen persoonan ammunnan] lajityyppiä”. Electronic Arts julkisti pelin virallisesti heinäkuussa 2007. Pelistä näytettiin visuaalinen demonstraatio Game Developers Conferencessa helmikuussa 2008. Varsinaisesta pelaamisesta koostuvaa kuvamateriaalia nähtiin kuitenkin vasta Sonyn PlayStation Day -tapahtumassa Lontoossa 6. toukokuuta 2008.


title: Mirror’s Edge

text: "Mirror’s Edgellä" on muista peleistä poikkeava visuaalinen tyyli, joka koostuu kirkkaista pääväreistä ja kliinisen vaaleasta ympäristöstä. Owen O’Brienin mukaan tyylivalinta antaa pelaajalle mahdollisuuden keskittyä ”Runner Visionin” ohjastukseen. Värit toimivat myös terveyspisteiden indikaattorina, sillä ne haalenevat Faithin vahingoittuessa. Koska "Mirror’s Edgen" kehitys aloitettiin ennen DICEn luoman Frostbite Enginen valmistumista, peli joutui turvautumaan Epic Gamesin Unreal Engine 3 -moottoriin. DICE ja Illuminate Labs kehittivät siihen lisäksi ”Beast”-nimisen valaistusjärjestelmän, joka korosti "Mirror’s Edgen" tyyliä. Kyseisen ohjelmiston uutuuksiin lukeutui muun muassa värien ja valojen heijastusominaisuudet. Kameran vapaa liikkuminen aiheutti paikoitellen ongelmia – kuten mahdollista pahoinvointia – joten kehittäjät lisäsivät ruudun keskelle pienen ristikon. Se toimi aseiden tähtäimenä ja katseen keskipisteenä lieventääkseen huimausta. Ristikon lisäksi (jonka voi myös kytkeä pois päältä) ruudulla ei ole lainkaan muita merkkejä tai mittaristoja.


title: Mirror’s Edge

text: "Mirror’s Edgen" prologi-luvun sisältävä demoversio julkaistiin PlayStation Storessa 30. lokakuuta 2008 ja Xbox Live -verkkopalvelussa seuraavassa kuussa. DICE ilmoitti, että "Mirror’s Edge" on saavuttanut kulta-aseman ja sen konsoliversiot ilmestyisivät marraskuun kolmastoista päivä. 16. tammikuuta 2009 julkaistiin myös Windows-versio, joka sisälsi Nvidian PhysX-fysiikkamoottorin. "Mirror’s Edge" käyttää Steamista tilattua versiota lukuun ottamatta SecuROM-DRM-ohjelmistoa.


title: Mirror’s Edge

text: Peli ajautui EA:n ja Kaliforniassa sijaitsevan kehitysstudion, EDGE Gamesin, väliseen konfliktiin syyskuussa 2009. EA lähetti hakemuskirjeen yhdysvaltalaiselle patenttivirastolle, jossa anoi EDGE Gamesin rekisteröimien tuotemerkkien purkamista. Pyyntö lähetettiin sen jälkeen, kun EDGE Games oli toistuvasti uhannut EA:n mukaan yritystä "Mirror’s Edge" -nimikkeen laittomasta käytöstä. Lausunnossaan EA kertoi: ”Vaikka tämä vaikuttaa pieneltä ongelmalta EA:lle, me uskomme että kiistan purkaminen on oikea menettelytapa kehittäjien yhteisölle.” EDGE Gamesin johtaja Tim Langdell vastasi kieltävästi ja vakuutti, ettei ikinä uhannut EA:ta oikeudenkäynneillä ja että neuvottelut "Edge"-tavaramerkin käytöstä tapahtuivat ystävällisissä merkeissä. Langdell väitti, että EA vain ”pelasi aikaa” ja luopui rekisteröinnin yrittämisestä jo syyskuussa 2008. EA:n puhemies kertoi jälkikäteen, että heidän pyrkimyksensä epäonnistui ja hakemus arkistoitiin.


title: Mirror’s Edge

text: DICE teki ennakkotilaustarjouksiin liittyvää yhteistyötä useiden eri myyjien kanssa. GameCrazysta tilanneet asiakkaat saivat kylkiäisenä "Mirror’s Edge" -teemaisen t-paidan ja koodin, jolla pystyi avaamaan pelin aika-ajo-ominaisuuden. Koodi sisältyi myös GameStopin tarjoukseen, jossa jaettiin pelistä tuttuja Runner Bag -laukkuja. Brittiläinen Game-jälleenmyyjä tarjosi niin ikään aiheeseen liittyviä t-paitoja, ja Electronic Artsin kotisivuilta pelin ostaneet saivat pelin logolla varustetun laukun.


title: Mirror’s Edge

text: DICE kertoi vuoden 2008 Comic-Con-tapahtumassa julkaisevansa "Mirror’s Edge" -aiheisen sarjakuvakirjan, joka luotaisiin DC Comicsin omistaman WildStorm-kustantamon avustuksella. Sarjakuvan piirroksista vastasi Matthew Dow Smith ja tarinan käsikirjoituksesta Rhianna Pratchett.


title: Mirror’s Edge

text: Electronis Arts julkisti vuonna 2008 "Mirror’s Edgen" musiikkialbumin, joka sisälsi ruotsalaisen Lisa Miskovskyn esittämiä rinnakkaisversioita ”Still Alive” -kappaleesta. Laulujen säveltämiseen osallistui useita eri artisteja, kuten Solar Fields, Benny Benassi, Junkie XL, Paul van Dyk, Teddybears ja Armand van Helden. Vaikka ”Still Alive” on myös "Portal"-videopelin päätöskappaleen nimi, laulut eivät ole yhteyksissä toisiinsa. Albumi julkaistiin 11. marraskuuta 2008 nimikkeellä "Still Alive – the Remixes". Toukokuussa ilmestyi myös Solar Fieldsistä tutun muusikon, Magnus Birgerssonin, säveltämä virallinen soundtrack, "Mirror’s Edge Original Videogame Score".


title: Mirror’s Edge

text: "Mirror’s Edge" sai julkaisunsa jälkeen suurimmilta osin myönteistä palautetta, mutta se jakoi myös vahvasti mielipiteitä. Kansainvälistä arvostelumenestystä mittaavalla Metacritic-sivustolla sen valikoitujen arvostelupisteiden painotettu keskiarvo on Windows-versiolla 81 % ja konsoleilla 79 %. Vuoden 2008 E3-messuilla "Mirror’s Edgelle" myönnettiin myös palkintoja: IGN ja 1UP nimesivät sen vuoden ”parhaaksi toimintapeliksi” ja GameTrailers antoi sille ”parhaan uutuussarjan” palkinnon.


title: Mirror’s Edge

text: "Official Xbox Magazine" -lehti antoi pelille 9,5 pistettä kymmenestä ja kehui ”pelattavuuden mahtavaa tuntumaa”. "Computer and Videogames" kutsui peliä ”upeaksi ja ainutlaatuiseksi kokemukseksi, vaikka lyhyet ampumisosuudet eivät ylläkään pelin muulle tasolle”. Gamasutran Ian Bogost kommentoi "Mirror’s Edgeä" omaperäiseksi ”ammuntapeliksi, joka saa vihaamaan ampumista”. Multimediasivusto IGN kutsui peliä ”sävähdyttäväksi ja tyylikkääksi”, mutta ”pelisarjan ensimmäiseksi osaksi, joka vielä kokeilee siipiään”. "Edge-lehti" otti kriittisemmän kannan ja moitti muun muassa kenttien suppeutta; ”"Mirror’s Edgeä" voi tulkita kahdella päinvastaisella näkökannalla, joista me ilmeisesti edustamme sitä vähemmän anteeksiantavaa”. GameSpotin Kevin VanOrd kuvaili virheettömien ja sulavien liikkeiden onnistuneita sarjoja ”erittäin riemastuttaviksi ja nautinnollisiksi”. Hän oli toisaalta myös sitä mieltä, että peli kaatuu oman pelattavuutensa jalkoihin, sillä pitkäveteiset pulmat ja hämärät tehtävät ”lyövät jarrun päälle”. Muista kriitikoista poikkeamatta myös VanOrd kiinnitti huomiota pelin visuaaliseen suunnitteluun, joka näytti hänen mielestään ”kauniilta ja puhtaalta”. Hän päätti arvostelunsa toteamukseen: ”"Mirror’s Edge" on monia asioita: virkistävä, raivostuttava, tyydyttävä ja hämmentävä. Se ei sovi kaikille.”


title: Mirror’s Edge

text: "Pelit-lehden" Tapio Salminen nosti esille pelin visuaalisen laadun ja totesi, ettei ole ”vähään aikaan nähnyt yhtä viimeisteltyä graafista designiä”. Salminen kommentoi äänipuolen olevan vähintään yhtä komea, ja että sen kolmiulotteinen tunnelma ”lisää maailmaan viimeisen realismin silauksen”. Hän kehui yleisesti ottaen pelin nerokasta ideaa ja toimivia kontrolleja, mutta moitti loppupuolen ”kiirehtimiskohtia”, joissa toiminta katkeaa yrittämisen ja erehtymisen kaavaan. Ilman edellä mainittua vikaa Salminen olisi ollut valmis nimeämään "Mirror’s Edgen" vuoden peliksi. "Pelaaja-lehden" Janne Pyykkösen mielestä liikkuminen tuntuu ja näyttää luonnolliselta, mutta ampuminen on pelin huonoin puoli. Hänen mielestään jo pelkkä ajatuskin poliisien tappamisesta on älytöntä, sillä protagonisti on kansalaisaktivisti eikä massamurhaaja. Pyykkösen mukaan ”pyssyleikin” olisi voinut jättää kokonaan pois, sillä sen myötä haastavatkin paot muuttuvat ”perusteurastukseksi”. Kritiikkiä herätti myös ”melko turha juoni”, joka noudattaa samaa kaavaa ja paranee vasta loppua kohden. Pyykkönen ei kuitenkaan tyrmännyt "Mirror’s Edgeä" täydellisesti – vaikka kuvailikin pelikokemusta laimeaksi – sillä hän kehui erityisen paljon tunnelmaa ja visuaalista puolta.


title: Mirror’s Edge

text: Pelinkehittäjät asettivat tavoitteeksi myydä peliä noin kolme miljoonaa kappaletta, mutta ensimmäisen viikon lukemat olivat vaatimattomia; arviolta 30 000. Helmikuuhun 2009 mennessä peli oli myynyt EA:n mukaan yli miljoona kappaletta.


title: Mirror’s Edge

text: Electronic Arts ilmoitti joulukuussa 2008 kehittävänsä "Mirror’s Edgeen" seitsemää uutta aika-ajokenttää, jotka julkaistaisiin seuraavan kuun puolella. Owen O’Brienin mukaan liikkumisen vapaus ja ensimmäisen personaan kontrollit olivat olleet siihen mennessä pelin suosituin ominaisuus, joten he päättivät sisällyttää ne ladattavaan lisäsisältöön ”puhtaimmassa muodossaan”. Julkaisu viivästyi helmikuuhun asti, jolloin kahdeksan kenttää sisältävä "Time Trial Map Pack" ilmestyi ladattavaksi kaikille alustoille. PlayStation 3 sai yksinoikeudella myös yhdeksännen lisäkentän.


title: Mirror’s Edge

text: Pelistä luotiin myös sivustakuvattu "Mirror’s Edge 2D" -selainpeli, jonka kehitti Borne Games ja julkaisi Electronic Arts. Pelin idea on hyvin samankaltainen kuin esikuvallansa, ja se käyttää Bornen "Fancy Pants Adventuresin" muokattua pelimoottoria. "Mirror’s Edge 2D:stä" julkaistiin yhden kentän kattava beetatestaus 11. marraskuuta 2008, ja se laajeni kattamaan kolme kenttä seuraavan vuoden helmikuussa. Kehittäjän kotisivuilla kerrotaan, että ”täysiversio "Mirror’s Edge 2D:stä" on julkaistu, mutta olemme vielä beetavaiheessa”. 3D-grafiikalla sekä dynaamisilla kamerakulmilla toteutetut iPhone- ja iPod Touch -versiot julkistettiin joulukuun alussa 2009. Niiden oli määrä ilmestyä jo tammikuussa 2010, mutta julkaisu viivästettiin pidemmälle alkuvuoteen. IPad-versio saatiin kuitenkin markkinoille huhtikuun 1. päivä.


title: Mirror’s Edge

text: Owen O’Brien ehdotti vuonna 2008, että ”tarina jota kerromme tällä hetkellä, on ikään kuin kolmiosainen trilogia”. Videogamer.comin vuonna 2009 pitämässä haastattelussa EA Gamesin varapääjohtaja Patrick Söderlund varmisti, että "Mirror’s Edgen" jatko-osa olisi jo kehitteillä. DICE:n Karl-Magnus Trodesson kuitenkin kiisti väitteet, sillä yhtiö ei ollut virallisesti julkistanut projektia.


title: Mirror’s Edge

text: Vuonna 2013 EA ja DICE julkaisivat trailerin ja tiedon siitä, että "Mirror’s Edge 2" on kehitteillä. Tarkkaa valmistumisaikaa ei kuitenkaan kerrottu julkisuuteen. Kesäkuussa 2015 Microsoft paljasti seuraavan pelin nimeksi "Mirror’s Edge Catalyst". Peli on esiosa alkuperäiselle pelille ja sijoittuu avoimeen pelimaailmaan, Glass-nimiseen kaupunkiin. Peli tulee käyttämään Frostbite 3 -pelimoottoria ja tarinan päähenkilönä on edelleen Faith.


title: Aapo Aitamurto

text: Aapo Aitamurto (1876 Utajärvi – 1940 Utajärvi) oli yksi Aitamurron hiihtäjäveljeksistä.


title: Aapo Aitamurto

text: Aapo Aitamurron ura hiihtäjänä alkoi 1890-luvun puolivälissä. Hän voitti jo nuorena kilpailuja miesten sarjoissa, mikä lisäsi kiinnostusta hiihtämiseen. Oulun hiihdoissa 1895 hänen piti lisätä yksi vuosi ikäänsä, koska kilpailijoilta edellytettiin vähintään 18 vuoden ikää. Tässäkin kilpailussa hän pääsi palkinnoille. Aitamurron hiihtokunto oli parhaimmillaan ennen 1900-luvun vaihdetta, hän voitti mm. isoveljensä Juhon, Juho Ritolan ja muitakin nimekkäitä hiihtäjiä. Esimerkiksi Oulun hiihtojen 30 kilometrin päämatkan hän voitti huonossa kelissä vuonna 1898. Suomalaiset suurhiihtäjät -kirjassa on kuvaus Aapon ylivoimasta peräkkäisissä Turun ja Helsingin hiihdoissa.


title: Aapo Aitamurto

text: Aapo Aitamurto asui ensin isoveljensä Juhon luona tehden metsätöitä. Vuonna 1917 hän muutti asumaan nuoremman veljensä Antin luokse. Häntä vaivasivat reumatismi ja muutkin terveysongelmat, mutta hän eli kuitenkin veljessarjasta pisimpään. Aapo kuoli vuotta myöhemmin kuin Juho, joka jäi Utajärvellä junan alle 1939. Antti oli kuollut jo 1925, vasta 47-vuotiaana.


title: Yrjö Tenhunen

text: Yrjö Pietari Tenhunen (20. elokuuta 1891 Iisalmi − 14. heinäkuuta 1965) oli suomalainen jääkärieverstiluutnantti. Hänen vanhempansa olivat sähkölaitoksen johtaja Pekka Tenhunen ja Hanna Emilia Halonen. Hänet vihittiin avioliittoon vuonna 1918 Eva Katarina Väisäsen kanssa.


title: Yrjö Tenhunen

text: Tenhunen kirjoitti ylioppilaaksi Iisalmen yhteiskoulusta vuonna 1912 ja liittyi Savolaiseen osakuntaan. Opintojaan hän jatkoi Teknillisen korkeakoulun koneinsinööriosastolla vuosina 1913–1914 ja Helsingin yliopiston filosofisen tiedekunnan fyysis-matemaattisella osastolla syyslukukauden 1915 sekä Saksassa Köthenin teknillisessä ja kauppakorkeakoulussa vuosina 1921–1924. Sähköinsinööritutkinnon hän suoritti vuonna 1924. Hän suoritti sotilaspedagogisen kurssin vuonna 1925 ja kapteenikurssin Sotakorkeakoulussa vuonna 1927.


title: Yrjö Tenhunen

text: Tenhunen liittyi vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 24. joulukuuta 1915, josta hänet siirrettiin 53 muun miehen kera 2. lokakuuta 1917 perustettuun pataljoonan tiedonanto-osastoon. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Rintamakomennuksensa jälkeen hän suoritti Polangenissa vuonna 1917 järjestetyn erikoiskurssin (pommarikurssi) ja radiosähköttäjäkurssin Libaussa samana vuonna sekä edelleen samana vuonna järjestetyn Berliinissä järjestetyn erikoiskurssin.


title: Yrjö Tenhunen

text: Tenhunen saapui takasin Suomeen 17. marraskuuta 1917 Hamnskäriin Loviisan edustalle sukellusvene UC 57:llä. Suomeen päästyään hän matkusti Helsinkiin ja toimi siellä kouluttajana paikallisille ylioppilassuojeluskuntalaisille. Yrjönkadulla sijainneen Uuden metsätoimiston määräyksestä hänet komennettiin Iisalmelle, minne hän saapui 20. joulukuuta 1917, missä hänen tehtävänään oli kouluttaan paikallisia suojeluskuntajoukkoja Vieremän kirkonkylällä ja Iisalmella. Seuraavaksi hän matkusti Vaasaan 7. helmikuuta 1917 ja hänet määrättiin sähköttäjäksi Päämajan alaiselle Vaasan radioasemalle, missä tehtävässä hän palveli koko sisällissodan ajan.


title: Yrjö Tenhunen

text: Tenhunen määrättiin sisällissodan jälkeen 1. kesäkuuta 1918 Kipinälennätinosaston opetusupseeriksi, mistä hänet siirrettiin 1. elokuuta 1918 Kipinälennätinkoulun päälliköksi. Seuraavaksi hänet siirrettiin 7. kesäkuuta 1924 Radiojoukkojen teknillisen osaston päälliköksi ja edelleen 28. huhtikuuta 1927 Puolustusministeriön sähkölaboratorion työpajan päälliköksi. Sähkölaboratorion 1. palkkausluokan insinööriksi hänet nimitettiin 21. syyskuuta 1928.


title: Yrjö Tenhunen

text: Tenhunen toimi jatkosodan aikana Sähkölaboratorion johtajana, josta hänet siirrettiin sotien jälkeen lakkautuspalkalle. Hänet on haudattu Kuopioon.


title: Yrjö Tenhunen

text: Tenhunen toimi luennoitsijana matematiikkaa Radiopataljoonan vuosina 1924–1925 ja posti- ja lennätinhallituksen vuosina 1926 - 1928 siviilisähköttäjille järjestämillä radiosähköttäjäkursseilla sekä sähkö- ja radiotekniikkaa Sotateknillisessä koulussa vuonna 1934 ja Sotakorkeakoulussa vuodesta 1937–1939. Hän toimi Alavuden sotakeuhkovammaisten ammattioppilaitoksen johtajaopettajana vuosina 1946–1950 ja tuntiopettajana Kuopion Teknillisessä koulussa vuosina 1952–1954 sekä Pohjois-Savon Ammattikoulussa vuosina 1951–1962.


title: Yrjö Tenhunen

text: Tenhunen toimi Teknillisten joukkojen kunniatuomioistuimen jäsenenä vuosina 1921 ja 1925.


title: Yrjö Tenhunen

text: Tenhunen julkaisi vuonna 1921 kirjan: Yleisimmät mittaukset sähkö- ja radiotekniikassa ja neuvoja niiden toimittamiseen.


title: Ted Curson

text: Theodore ”Ted” Curson (3. kesäkuuta 1935 Philadelphia, Pennsylvania, Yhdysvallat – 4. marraskuuta 2012 Montclair, New Jersey, Yhdysvallat) oli amerikkalainen jazztrumpetisti. Hänet tunnettiin todennäköisesti parhaiten esiintymisistään basisti Charles Mingusin kvartetissa.


title: Ted Curson

text: Curson sai ensimmäisen trumpettinsa kymmenvuotiaana ja perusti ensimmäisen yhtyeensä ystäviensä kanssa. Hän opiskeli Granoff Musical Conservatoryssa Philadelphiassa. Hän muutti New Yorkiin Miles Davisin kehotuksesta 1956. Hän teki ensimmäisen levytyksensä Cecil Taylorin kanssa vuonna 1959. 1960-luvun alussa hän liittyi Charles Mingusin yhtyeeseen. Cursonin vuonna 1964 levyttämää, Eric Dolphylle omistettua kappaletta ”Tears for Dolphy” on käytetty kolmessa elokuvassa, esimerkiksi Pier Paolo Pasolinin "Teoremassa".


title: Ted Curson

text: Suomessa Curson tuli tunnetuksi Pori Jazzin vakioesiintyjänä. Hän oli ensimmäisen festivaalin pääesiintyjä ja oli rumpali Reino Laineen lisäksi ainoa muusikko, joka esiintyi alusta asti jokaisella festivaalilla 46 vuoden ajan 1966–2012 eli 47 festivaalilla. Curson nähtiin lyhyesti myös elokuvan Rampe & Naukkis - kaikkien aikojen superpari kohtauksessa Pori Jazzilla. Curson asui monena kesänä Porissa. Vuonna 1998 hänet nimitettiin kaupungin kunniakansalaiseksi ja hänelle luovutettiin kaupungin avain. Curson vieraili myös linnanjuhlissa vuonna 2007.


title: Ted Curson

text: Vuonna 1970 Curson levytti Suomessa suomalaisten muusikoiden kanssa albumin "Ode To Booker Ervin". Albumi julkaistiin ensimmäistä kertaa cd-muodossa tammikuussa 2013.


title: Ted Curson

text: Curson kuoli sydänkohtaukseen marraskuussa 2012.


title: Markkinointi-instituutti

text: Markkinointi-instituutti on suomalainen elinkeinoelämän jatko- ja täydennyskouluttaja, jonka omistaa Markkinointi-instituutin Kannatusyhdistys ry. Voittoa jakamaton säätiö perustettiin vuonna 1930. Se on toimintavuosiensa aikana kouluttanut yli 360 000 suomalaista. Markkinointi-instituutin toimipisteet sijaitsevat Espoossa ja Oulussa. Yritysasiakkaita Markkinointi-instituutti palvelee koko Suomessa.


title: Markkinointi-instituutti

text: Markkinointi-instituutti kouluttaa monipuolisesti liike-elämän eri aiheista järjestämällä työssäkäyville aikuisille kursseja ja tutkintoja. Lisäksi se tarjoaa yritysvalmennusta ja toimii organisaatioiden liiketoiminnan kehittämisen kumppanina.


title: Markkinointi-instituutti

text: Markkinointi-instituutti omistaa Rastor-koulutusyhtiön. Ne ovat toimineet elokuusta 2017 alkaen yhteisissä toimitiloissa Espoon Tapiolassa. Konsernin yhtiöiden yhteenlaskettu liikevaihto on 20,3 M€ ja henkilöstömäärä 140. Lisäksi kouluttajina toimivat useat työelämän asiantuntijat.


title: Markkinointi-instituutti

text: Markkinointi-instituutin ja Rastorin toimitusjohtajana toimii Toni Berkowits.Lähde:


title: Markkinointi-instituutti

text: Markkinointi-instituutissa voi opiskella tutkintoja tai muutaman kuukauden kestoisia kursseja avoimena yksilökoulutuksena. Kursseja on valikoimassa yli sata ja tutkintoja kolmisenkymmentä.


title: Markkinointi-instituutti

text: Lisäksi Markkinointi-instituutti tarjoaa yritysvalmennusta ja toimii organisaatioiden kumppanina muutostilanteissa. Yritysvalmennusten kesto vaihtelee yhdestä koulutuspäivästä useita kuukausia kestäviin koulutuksiin yrityksen tarpeiden mukaisesti.


title: Markkinointi-instituutti

text: Markkinointi-instituutti toimii valtakunnallisesti, ja sillä on toimipisteet Espoossa ja Oulussa.


title: Markkinointi-instituutti

text:
Markkinointi-instituutti tarjoaa koulutusta seuraavista aihepiireistä:
Markkinointi-instituutin koulutukset on suunniteltu työssäkäyville aikuisopiskelijoille. Koulutukset sisältävät koulutuspäiviä sekä ohjattua etäopiskelua. Opiskelussa hyödynnetään verkko-oppimisympäristöä. Kurssien sisällöt on sidottu työelämään, ja kouluttajat ovat liike-elämän asiantuntijoita. Koulutukseen sisältyvien harjoitusten aiheet opiskelijat valitsevat omasta työstään.


title: Markkinointi-instituutti

text: Markkinointi-instituutissa voi opiskella tutkintoja, koulutusohjelmia ja kursseja. Tutkinnot ovat joko virallisia ammatti- ja erikoisammattitutkintoja tai Markkinointi-instituutin omia tutkintoja. Tutkinnot koostuvat lyhytkestoisista, yhteen aihepiiriin keskittyvistä kursseista, joita voi suorittaa myös tutkinnosta irrallisena.


title: Markkinointi-instituutti

text: Ohjattujen etäopintojaksojen aikana toimitaan verkko-oppimisympäristössä, jossa opiskelijat jakavat ja vastaanottavat opiskelumateriaaleja sekä verkostoituvat opiskelijakollegoidensa kanssa.


title: Markkinointi-instituutti

text: 4.12.1930 perustettiin Myynti- ja Mainoskoulu (nykyinen Markkinointi-instituutin Kannatusyhdistys ry), jonka perustamispäätöksen allekirjoittivat viisi järjestöä: Keskuskauppakamari, Suomen Tukkukauppiaiden Liitto, Suomen Vähittäiskauppiasliitto, Suomen Teollisuusliitto sekä Suomen Rauta- ja Koneliikkeiden Yhdistys. Koulun avajaiset pidettiin 12.10.1931, jolloin koulun ensimmäisenä rehtorina aloitti Armas Salojoki.


title: Markkinointi-instituutti

text: Myynti- ja Mainoskoulun ensimmäisenä lukuvuonna järjestettiin lyhytaikaisia myynti-, mainos- ja näyteikkunasommittelukursseja. Toimintansa koulu aloitti juuri valmistuneessa Stockmannin tavaratalossa, josta se kuitenkin siirtyi pian Ammattienedistämislaitoksen tiloihin Töölöön. Nykyisen Kisahallin valmistuttua vuonna 1935 koulu sai uudet toimitilat sieltä. Mainonnan opetus oli aluksi lähinnä somistajakoulutusta. Kaksivuotinen mainoshoitajan koulutus aloitettiin 1937 kaksilinjaisena (yleinen linja ja korkeakoululinja).


title: Markkinointi-instituutti

text: 1940-luvun alussa opetustyö keskeytyi sodan takia. Keväällä 1942 toiminta jatkui ja ohjelmassa olivat kurssit myyjille sekä saksan kielen kurssit ja tekstauskurssit. Opiskelijamäärä oli kasvanut vuosikymmenen lopussa 800:aan.


title: Markkinointi-instituutti

text: 1950-luvulla Myynti- ja Mainoskoulun opettaja Aimo Autio kirjoitti maamme ensimmäisen markkinoinnin oppikirjan "Markkinointi-oppi", ja yksivuotinen Markkinointikoulu aloitti toimintansa. Alueellisen toiminnan esimerkkejä nähtiin vuosikymmenen alussa, kun Oulun kansalaisopisto sai luvan aloittaa kauppateknikon tutkinnon ja kaupallisen perustutkinnon opetuksen.


title: Markkinointi-instituutti

text: Vuonna 1961 yritys muutti uusiin toimitiloihin Töölöntullinkadulle. Vuosikymmenen aikana myynnin koulutus laajeni ja 1965 toiminnassa vakinaistettiin opintolinjoja. Kannatusyhdistys osti Suomen Gallup Oy:n osake-enemmistön yhtiön perustajalta, filosofian maisteri Artturi Raulalta. Yrityksen nimen ei koettu enää kuvaavan sen toimintaa, joten se päätettiin vuonna 1969 muuttaa Markkinointi-instituutiksi.


title: Markkinointi-instituutti

text: 1970-luvulla Markkinointi-instituutti panosti tutkimus- ja kehittämistoimintaan. Vuosikymmenen lopussa opiskelijamäärä oli jo 7900 ja opettamisessa otettiin käyttöön monimuotomenetelmä. Kauppaoppilaitoslain voimaantulon ansioista oppilaitos tuli lakisääteisen valtionavun piiriin 1971. Yrityksen alueellinen ratkaisu oli Pohjois-Suomen toimintakeskuksen perustaminen Ouluun 1975. 1970-luvun lopussa, vuonna 1978, jäi myös eläkkeelle yli kolmekymmentä vuotta oppilaitoksen rehtorina ja jo sitä ennen kymmenen vuotta opettajana toiminut opetusneuvos Niilo Hentola.


title: Markkinointi-instituutti

text: Markkinointi-instituutti aloitti 1980-luvulla kansainvälisen viennin Neuvostoliittoon. Vuosikymmenen aikana aloitettiin uusia koulutuksia, joista merkittävin oli ammatillisen peruskoulutuksen, merkonomikoulutuksen aloittaminen. 1987 Markkinointi-instituutin Kannatusyhdistys osti Helsingin Kauppiaitten Kauppaoppilaitoksen rakennuksen ja laajenti toimitilojaan.


title: Markkinointi-instituutti

text: 1990-luvulla laman johdosta koulutusta laadittiin yhteistyössä työvoimaviranomaisten kanssa työttömille. Koulutusta vietiin myös Viroon, jonne perustettiin oma yhtiö Marketingi Instituut Estonia Oü 1998. Suomen Ekonomiliiton kanssa yhteistyössä perustettiin Sefek Oy (nykyisin Efektor Oy). Koulutussisältöön tulivat uutuutena näyttötutkinnot ja virtuaaliopetus.


title: Markkinointi-instituutti

text: 2000-luku oli yritykselle virtuaalisuuden vuosikymmen: MDC edulink-oppimisympäristö otettiin käyttöön ja koulutustarjonnassa vakiintuivat aikuisten näyttötutkinnot ja oppisopimuskoulutus. Laatujärjestelmien avulla yritys on valvonnut ja ohjannut kehitystään.


title: Markkinointi-instituutti

text: 2010-luvulla Markkinointi-instituutti alkoi panostaa vapaarahoitteiseen täydennyskoulutukseen sekä yritysvalmennukseen asiakaslupauksella ”Tunnistettava muutos”. Vuonna 2013 aloitettu Asiakas²-näkökulma tarkoittaa, että sekä yksilöiden että yritysten koulutuksiin voidaan ottaa mukaan osallistujien oma asiakas todentamaan koulutuksen vaikuttavuutta. Täydennyskoulutustarjontaan rakennettiin koulutuspolkuja uran eri vaiheisiin. Koulutuksia järjestetään yhä useammin verkkoa hyödyntäen, jolloin opiskelijat voivat osallistua koulutuksiin mistä päin Suomea tahansa.


title: Markkinointi-instituutti

text: Markkinointi-instituutti yhdistyi toukokuussa 2015 toisen tunnetun aikuiskouluttajan, Rastor Oy:n kanssa. Yhteenliittymän yhteenlasketuksi liikevaihto arvioitiin tuolloin 22,4 miljoonaksi euroksi ja henkilöstömääräksi 162. Syksyllä 2017 molemmat muuttivat yhteisiin tiloihin Espoon Tapiolaan. 2017 konserniin perustettiin uusi liiketoimintayksikkö, Kasvutoimisto Kairos.


title: Mohamed Zouabi

text: Mohamed Zouabi (s. 11. marraskuuta 1973) on tunisialainen jalkapallomaalivahti. Hän edustaa Tunsian pääsarjassa ES Hammam-Soussea. Zouabi on pelannut neljä maaottelua.


title: Juho Ritola

text: Johan (Juho, Jussi) Robert Ritola (4. joulukuuta 1871 Haapavesi – 26. toukokuuta 1959 Haapavesi) oli aikakautensa tunnetuimpia hiihtäjiä.


title: Juho Ritola

text: Juho Ritola oli hiihtäjäsukua, toinen suurhiihtäjä Aappo Luomajoki oli hänen sukulaisensa – Ritolan äidin serkku. Ritolan kerrotaan hiihtäneen ahkerasti 5-vuotiaasta lähtien, kilpailuihin hän osallistui täytettyään kymmenen. Hiihtoinnostuksen hän ilmeisesti peri isältään Matilta. 17-vuotiaana hän sijoittui Aappo Luomajoen kanssa palkintosijoille Oulun hiihdossa, 30 kilometrin kilpailun toinen sija tuotti palkintona 80 markkaa rahaa.


title: Juho Ritola

text: Ritola voitti kilpailuja Suomessa ja ulkomailla, muun muassa Ruotsissa, ja löi aiempia ennätyksiä. Sortavalan hiihdoissa 17. maaliskuuta vuonna 1895 voitettuaan hänelle laadittiin erityinen onnitteluruno. Kotimatka kisoista tehtiin Joensuusta hiihtämällä, sen pituus oli peräti 40 vanhaa peninkulmaa. Tukholmassa suomalaiset Ritola, Juho Räihä ja Fredrik Liljeberg ottivat kolmoisvoiton 1892, paras norjalainen hävisi Ritolalle 12 minuuttia ja paras ruotsalainen lähes puoli tuntia. Suomalaisilla oli etunaan 1890-luvulla suurempi määrä kilpailuja ja paremmat välineet, joilla he saattoivat hiihtää tasaisella maalla kaksipotkuista vuorotahtia. Tukholman kisojen palkintojenjaosta Ritola ei joutunut suksille, vaan professori Nordenskjöldin tarjoamille illallisille. Tarina kertoo, että paluumatkalla laiva juuttui jäihin Tukholman saaristossa, jolloin Ritola laskeutui jäälle, keihästi kuusi hyljettä ja kiskoi ne kannelle.


title: Juho Ritola

text: Ritola hiihti ensimmäisissä Pohjoismaisissa kisoissa 1901 Tukholmassa 60 kilometrin kilpailussa kolmanneksi. Kilpailu päättyi suomalaisten kolmoisvoittoon. Ritola jäi voittaneesta Otto Hepoahosta 12 minuuttia.


title: Juho Ritola

text: Ritola voitti vielä 37-vuotiaana Oulun hiihtojen 20. pitokerralla hopeisen tuopin, vuotta aiemmin eli 1908 hän oli ollut neljäs. Ikämiehenä hän myös sijoittui ensimmäiseksi Raahen piirin hiihtoammunnassa sarjassaan.


title: Juho Ritola

text: Ritola eli lähes 90-vuotiaaksi, harrastaen koko ikänsä ahkerasti metsästystä ja kalastusta. Aappo Luomajoen kanssa hän kerran onnistui pyydystämään hiihtäen suden, hirvi ja kettu olivat kuitenkin tavallisempia saaliita.


title: Juho Ritola

text: Ritola tunnettiin suksiseppänä, Helsingin suksinäyttelyssä hän voitti ensimmäisen palkinnon. Niin sanottu haapavetinen suksimalli on lähtöisin hänen kotitalostaan. Helsingin hiihtomuseossa on edelleen paljon Ritolan keräämiä ja tekemiäkin suksia, vuonna 1930 pidettyyn suksikeräykseen hän lahjoitti eniten suksia ja sai siitä palkinnon.


title: Juho Ritola

text: Ritola oli sanavalmis kansanmies, hän myös kokosi sananparsia ja sutkauksia, joista sai Pohjois-Pohjalaiselta Osakunnalta kunniapalkinnon. Hänet nimitettiin Suomen Valkoisen Ruusun ritarikunnan II luokan ritariksi.


title: Juho Ritola

text: Ritolan esimerkin arvellaan vaikuttaneen suuresti hiihdon yleistymiseen, häntä pidetään usein ensimmäisenä kansainvälisenä hiihtosankarina Suomessa. Hänen poikansa, vuonna 1902 syntynyt Matti Ritola, edusti Suomea ensimmäisissä talviolympialaisissa Chamonix’ssa vuonna 1924.


title: Arvopaperistaminen

text: Arvopaperistamisella tarkoitetaan erilaisia strukturoidun rahoituksen tekniikoita, joilla tuleviin kassavirtoihin oikeuttavia saatavia muunnetaan sijoittajille myytäviksi arvopapereiksi, yleensä joukkovelkakirjoiksi. Arvopaperistamisessa kootaan suuri, yleensä vähintään useiden satojen miljoonien eurojen arvoinen saatavakanta eli -pooli, joka toimii myytävien arvopapereiden vakuutena. Poolissa olevien saatavien erääntyessä kertyvistä velallisten suorituksista maksetaan sijoittajille takaisin heidän pääomansa korkoineen.


title: Arvopaperistaminen

text: Usein arvopaperistamista varten perustetaan "erillisyhtiö" (special purpose vehicle, SPV), jolle velkoja eli "alullepanija" myy saatavapoolinsa. Erillisyhtiö laskee liikkeelle joukkovelkakirjoja, joiden myynnistä saaduilla varoilla suoritetaan alullepanijalle poolin myymisestä syntynyt saatava. Alullepanija hyötyy arvopaperistamisesta muun muassa siten, että se voi näin muuntaa tulevia kassavirtojaan likvideiksi varoiksi ja hallinnoida luottoriskejään.


title: Arvopaperistaminen

text: Yhdysvaltalaiset Fannie Mae ja Freddie Mac ovat suurimpia arvopaperistamista harjoittavia yhtiöitä. Ne ostavat pankeilta asuntoluottoja, paketoivat ne saatavapooleiksi ja laskevat liikkeelle joukkovelkakirjoja. Näiden kahden yhtiön eräänä tarkoituksena on lisätä asuntoluottojen tarjontaa Yhdysvalloissa.


title: Arvopaperistaminen

text: Venetsialaiset kehittivät joukkovelkakirjamarkkinat 1110-luvun lopulla. "Velkojen muuttaminen edelleen kaupattaviksi arvopapereiksi on taloudellisen kasvun ja kulttuurin perusta. Ilman velkaa kaupittelevia pankkiireja ei olisi Firenzen taideaarteita tai ylipäätään paljon mitään."


title: Dane Bowers

text: Dane Bowers on brittiläinen poplaulaja ja laulunkirjoittaja, joka tuli tunnetuksi R&B-poikabändi Another Levelin riveissä. Myöhemmin hän on tehnyt musiikillista yhteistyötä yhtye True Steppersin ja Victoria Beckhamin kanssa. Julkisuudessa on kohuttu paljon myös artistin suhteesta malli Jordaniin.


title: Dane Bowers

text: Neljän laulajan huippusuosittu Another Level toi R&B-musiikin brittiläisten tietoisuuteen. Yhtyeellä oli kahden vuoden aikana seitsemän top-10-listalle yltävää hittiä, mukaan lukien listaykkönen vuodelta 1998, ”Freak Me”. Myös Another Levelin debyyttialbumi myi platinaa. Vuonna 1999 ilmestynyt toinen albumi myi puolestaan kultaa, ja ansaitsi BRIT Award -ehdokkuuksia. Yhtye esiintyi myös lämmittelijänä Janet Jacksonin kiertueella.


title: Dane Bowers

text: Another Levelin hajoamisen jälkeen vuonna 2000 Bowers kirjoitti kaksi listahittiä True Steppersille: kappaleet ”Buggin” sekä ”Out Of Your Mind”. Jälkimmäisessä mukana oli myös ex-Spice Girl Victoria Beckham. Single ylsi listan sijalle kaksi ja taisteli pitkään ykkössijasta Spillerin ja Sophie Ellis-Bextorin Groovejet (If This Ain’t Love) –kappaleen kanssa.


title: Dane Bowers

text: Soolourallaan Bowersin taiteilijanimi oli pelkkä etunimi Dane. Singlet kantoivat nimeä ”Shut Up And Forget About It” (kertoi Bowersin suhteesta Jordaniin) ja ”Another Lover”, jotka molemmat ylsivät brittilistan sijalle yhdeksän. Sooloalbumi Facing The Crowdin oli määrä ilmestyä vuonna 2001, mutta sitä ei koskaan julkaistu. Bowers keskittyikin esiintymisen sijaan työskentelemään kulissien takana, kirjoittaen ja tuottaen lauluja. Hän oli mukana työstämässä esimerkiksi Victoria Beckhamin syksyllä 2001 ilmestynyttä sooloalbumia.


title: Mistralin tuulet

text:
Mistralin tuulet ("Plus belle la vie") on ranskalainen television saippuasarja, jota tuottaa France 3. Sarjan ensimmäinen osa lähetettiin Ranskassa 30. elokuuta 2004.
Mistral on kuvitteellinen kaupunginosa Marseillessa, Välimeren rannalla. Paikan keskus on pieni kahvila, jonka liepeillä elää kuuden perheen tiivis yhteisö. Elämä Mistralissa on värikästä ja kiihkeää, kun pienen yhteisön elämänkohtalot sekoittuvat toisiinsa.


title: Mistralin tuulet

text:
"Mistralin tuulia" on esitetty ranskalaisittain ennätykselliset 1900 jaksoa kahdeksalla kaudella. Sarjaa esitetään joka arkipäivä ja lisäksi joskus prime timessa. Suomessa sarjaa lähetti Yle TV2 220 jakson verran.
Suomessa ei ole esitetty sarjan jaksoja 1-40, joten jaksoluvut ovat 40 numeroa jäljessä oikeasta jaksojärjestyksestä.


title: Mistralin tuulet

text: Chaumetten perhe


title: Mistralin tuulet

text: Frémontin perhe


title: Mistralin tuulet

text: Lévy/Leserman -perhe


title: Mistralin tuulet

text: Marcin perhe


title: Mistralin tuulet

text: Nassrin perhe


title: Mistralin tuulet

text: Torresin perhe


title: Mistralin tuulet

text: Muut


title: Amaël Moinard

text: Amaël Moinard (s. 2. helmikuuta 1982 Cherbourg-Octeville) on ranskalainen maantiekilpapyöräilijä. Moinard aloitti ammattilaisuransa Cofidis-joukkueessa vuonna 2005, ja edusti tallia kuuden vuoden ajan. Kausilla 2011–2017 hän kilpaili BMC Racing Teamissä ja vuodesta 2018 alkaen Fortuneo-Samsic-tallissa.


title: Akallan metroasema

text: Akallan metroasema on Tukholman metron sinisen linjan (linja 11) pääteasema Akallan kaupunginosassa. Etäisyys Akallasta linjan keskustan päässä sijaitsevaan Kungsträdgårdeniin on 15,6 kilometriä. Asema avattiin 5. kesäkuuta 1977.


title: Akallan metroasema

text: Metroasema sijaitsee tunnelissa Nystadsgatanin ja Sveaborgsgatanin alapuolella 20 metrin syvyydessä. Asemalla on kaksi lippuhallia. Pohjoisesta lippuhallista Akallan torilta on yhteys maanalaiseen linja-autoterminaaliin.


title: Mithridates III (Pontos)

text: Mithridates III () oli neljäs Pontoksen kuningas ja todennäköisesti Mithridates II:n poika. Hän hallitsi ehkä vuosien 220 eaa. ja 183 eaa. välisenä aikana. Mithridates III:sta ei tiedetä juuri mitään. Eräät historioitsijat kiistävät kokonaan hänen olemassaolonsa, vaikka Appianus luetteleekin kuusi Mithridates-nimistä kuningasta, kuudentena Pontoksen kahdeksas kuningas Mithridates VI Suuri.


title: Dolon

text: Dolon () oli kreikkalaisessa mytologiassa Eumedeen poika ja viiden sisaren veli. Dolon oli tunnettu nopeudestaan juoksijana, ja hän ilmoittautui vapaaehtoiseksi vakoilemaan kreikkalaisten aluksia. Palkkioksi teostaan hän pyysi saada Akhilleuksen hevoset ja vaunut, johon Hektor suostui.


title: Dolon

text: Dolon lähti retkelleen verhoutuneena suden taljaan tarkoituksenaan hämätä vihollisiaan kävelemällä nelinkontin. Hän kuitenkin osui sattumalta Odysseuksen ja Diomedeen kanssa vastakkain. Dolon pyysi näitä säästämään henkensä ja kertoi Odysseukselle kaiken, mitä tämä halusi tietää. Tämän jälkeen Diomedes kuitenkin katkaisi hänen kaulansa.


title: Dolon

text: Dolonilla oli poika, joka oli nimetty isoisänsä Eumedeen mukaan.


title: Astianpesukonelohi

text: Astianpesukonelohi () on kalaruoka, joka on valmistettu käyttäen hyödyksi astianpesukoneen (erityisesti kuivausvaiheen) lämpöä.


title: Astianpesukonelohi

text: Lohipalat maustetaan ja kääritään tiiviisti mielellään vähintään kaksinkertaiseen alumiinifolioon ja laitetaan astianpesukoneeseen. Astianpesukoneen annetaan suorittaa pesuohjelma sekä kuivaus loppuun. Riippuen astianpesukoneen mallista ja ohjelmasta lohi keittyy, höyrystyy ja kypsyy. Menetelmän etuna on ruoanlaiton hajuttomuus. Mikään ei estä astioiden pesemistä samalla, mikäli paketti on varmasti tiivis.


title: Astianpesukonelohi

text: Vincent Price oli esitellyt kalan valmistusta 1975 vieraillessaan Johnny Carsonin "The Tonight Show'ssa". Price esitteli sen ”ruokalajina, jonka kuka tahansa tyhmyri osaa valmistaa”.


title: Astianpesukonelohi

text: Ruokalajin valmistus on esitelty muun muassa kanadalaisessa Bob Blumerin isännöimässä televisiosarjassa "The Surreal Gourmet" vuonna 2002. Aiheesta ovat raportoineet myös "The Wall Street Journal", NBC, BBC, "Vogue" sekä CBS News, joka haastatteli Kym Douglasia kirjan "The Black Book of Hollywood Diet Secrets" tiimoilta, jossa myös astianpesukonelohi esitellään.


title: Ipex-oireyhtymä

text: Ipex on lyhenne sanoista immunodysregulation polyendocrinopathy enteropathy X-linked syndrome. Se on harvinainen sairaus, johon liittyy transkriptiotekijä FoxP3-geenin toimintahäiriö.


title: Ipex-oireyhtymä

text: Tauti aiheuttaa T-solujen toimintahäiriön ja autoimmuniteetin.


title: Ipex-oireyhtymä

text: Tätä autoimmuniteettia kutsutaan nimellä IPEX, ja siinä elimistön immuunijärjestelmä hyökkää omia kudoksia ja elimiä vastaan. Hyvin varhaisessa vaiheessa ja vain poikavauvoilla ilmenevä tauti aiheuttaa vakavaa toissijaisen imukudoselinten laajenemista, diabetesta, ihottumaa, ruoka-aineallergioita ja infektioita. Oireyhtymän hoitaminen luuydinsiirrolla on onnistunut vain osassa tapauksia. Tauti välittyy vain äidin kautta.


title: Mekele

text: Mekele, Mekelle eli Mek'ele on kaupunki Etiopiassa, noin 650 kilometriä Addis Ababasta pohjoiseen. Vuonna 2012 siellä oli 273 459 asukasta.


title: Mekele

text: Mekele on Tigrayn osavaltion pääkaupunki. Se oli Etiopian pääkaupunkina 1800-luvun loppupuolella keisari Johannes IV:n aikana. Mekelen yliopisto perustettiin vuonna 2000.


title: Mekele

text: YK:n Etiopian ja Eritrean operaation, UNMEE:n päämaja toimi Mekelessä.


title: Zied Bhairi

text: Zied Bhairi (s. 5. helmikuuta 1981 Tunis, Tunisia) on tunisialainen jalkapalloilija. Puolustajana ja myös keskikentällä pelaava Bhairi edustaa libyalaista Al-Tahaddia.


title: Zied Bhairi

text: Bhairi edusti Tunisian maajoukkuetta vuoden 2004 Olympialaisissa.


title: Silseskvioksaani

text: Silseskvioksaanit ovat sekamateriaaleja, joissa on sekä orgaaninen, hiiltä sisältävä, osio että epäorgaaninen osio. Silseskvioksaanin rakenne on (RSiO), jossa R edustaa orgaanista osaa. Silseskvioksaanissa on keskimäärin puolitoista happiatomia (O) yhtä piiatomia (Si) ja yhtä orgaanista osaa kohden. Silseskvioksaaneissa on mahdollista yhdistää epäorgaanisen yhdisteen kestävyys orgaanisen yhdisteen hyvän reaktiokyvyn kanssa ja saada siten aikaiseksi uusia ominaisuuksia, joita kummallakaan osiolla ei ole yksin.


title: Korhogo

text: Korhogo on kaupunki Norsunluurannikon pohjoisosassa. Vuonna 2000 siellä oli noin 147 000 asukasta. Se sijaitsee vanhan Atlantin rannikolle vievän kauppareitin varrella. Maan pohjoisosan tavoin Korhogokin on enimmäkseen islaminuskoisten aluetta, ja se on jatkuvasti kapinoinut kristittyjen asuttaman etelän hallintoa vastaan.


title: Zaria

text: Zaria on kaupunki Nigerian pohjoisosassa Kadunan osavaltiossa. Vuonna 2005 siellä oli noin 847 166 asukasta.


title: Zaria

text: Zaria oli aikanaan hausojen kuningaskunnan Zazzaun pääkaupunki. Islamin leviämisen myötä siitä tuli merkittävä kauppapaikka. Se joutui ensin Songhain ja sitten fulanien alaisuuteen. Britit valloittivat kaupungin 1901.


title: Zaria

text: Zariassa toimii Ahmadu Bellon yliopisto, joka on Afrikan toiseksi suurin yliopisto (Kairon jälkeen). Se on perustettu 1962.


title: Warri

text: Warri on kaupunki Nigerian eteläosassa Deltan osavaltiossa. Vuonna 2000 siellä oli noin 576 000 asukasta. Se on Deltan kaupungeista väkiluvultaan suurin, mutta ei pääkaupunki. Se on tärkeä satamakaupunki, jossa rahtitavarat siirtyvät Nigerin jokiliikenteestä valtamerialuksiin. Sataman lisäksi kaupungin talouselämä perustuu öljyyn ja kaasuun. Öljykaupunkina Warrion NIgerian toiseksi suurin heti Port Harcourtin jälkeen.


title: Warri

text: Warrin historia ulottuu 1400-luvulle portugailaisten lähetyssaarnaajien vierailuihin. Jo ennen Nigerian itsenäisyyttä alueen etniset ryhmät, itsekirit, urhobot ja ijawit, ovat kiistelleet vallasta Warrissa. Itsekirien kieli on lähellä jorubaa, urhobot lähellä edoja. Ijawit ovat Deltan alueen suurin väestöryhmä. Väestöryhmien väliset jännitteet ovat puhjenneet asellisiksi selkkauksiksi varsinkin vuosina 1997 ja 2003. Alueen kannattavinta toiminta aon raakaöljyn varastaminen valtion omistamista öljyputrkista, ja näiden varastetujen öljyvarojen hallint aon suoraan ja epäsuorasti useiden levottomuuksien syynä.


title: Karl Isakson

text: Karl Oscar Isakson (16. tammikuuta 1878 Tukholma - 19. helmikuuta 1922 Kööpenhamina Tanska, St. Josephin sairaala) oli ruotsalainen taidemaalari, joka elinaikanaan oli tunnetumpi ulkomailla, erityisesti Tanskassa, kuin synnyinmaassaan.


title: Karl Isakson

text: Isaksonin isä oli Tukholmaan 1860-luvulla Huskvarnasta muuttanut lukkoseppä, jolla oli veljensä kanssa Tukholmassa Lukko- ja kassakaappitehdas. Äiti oli tullut Tukholmaan erään aatelisperheen kamarineidoksi vuonna 1875, ja solmi taiteilijan isän kanssa avioliiton pari vuotta myöhemmin. Äidin kerrotaan olleen älykäs ja sanavalmis, isän suvun puolelta taiteilija taasen peri mekaanisen lahjakkuuden ja taiteelliset taipumukset.


title: Karl Isakson

text: Karlin isä kuoli ennen hänen kahta vuotta nuoremman sisaren syntymää ja heidän äitinsä oli selviydyttävä lasten kanssa omin neuvoin. Hän avasi pienen pesu- ja silitysliikkeen köyhemmässä kaupunginosassa. Karlin kouluaikainen elämänympäristö oli tyypillinen kaupungin työväenluokan koti. Poika päätti kuitenkin jo kouluikäisenä ryhtyä taiteilijaksi ja hän olikin taidossa alusta alkaen luokkansa paras. Lasta kutsuttiin kotona "pikku professoriksi" ja äiti haaveili pojalle opettajan uraa.


title: Karl Isakson

text: Lopetettuaan kansakoulun Karl meni maalarinoppiin, hänen ensimmäinen työnantajansa oli maalarimestari Åkerblad. Ansiotyön ohessa hän kävi Teknisen opiston iltakursseja, tutki Nationalmuseumin kokoelmia ja seurasi Taideakatemian taidehistorian luentoja. Ahkeran harrastamisensa ansiosta Karl pääsi auttamaan Carl Larssonia National museumin freskotöissä, ja sai vähitellen maalata omin päin vähemmän tärkeitä freskon osia. Kun Carl Larsson huomasi, että apulainen antoi suurimman osan palkkarahoistaan äidilleen, hän päätti auttaa lahjakasta poikaa taiteen tiellä eteenpäin ja suositteli häntä eräille mesenaateille, jotka lupautuivat kustantamaan pojan opiskelun taideakatemiassa.


title: Karl Isakson

text: Isakson aloitti opinnot Taideakatemiassa 1897. Hän arvosti suuresti taidemaalari Ernst Josephsonin töitä ja hän vieraili opiskeluvuosinaan usein Nationalmuseumissa tutkimassa vanhojen mestareiden kuten Egron Lundgrenin, Max Klingerin, Arnold Böcklinin, Rafaelin ja Rembrandtin teoksia. Koulussa opiskelu oli kuitenkin yliherkälle nuorelle miehelle vaikeaa ja hän erosi Akatemiasta 1901, jonka jälkeen mesenaattien antaman tuen ansiosta suuntasi ensimmäiselle opintomatkalleen Italiaan. Vuonna 1905 hän pääsi matkustamaan ensimmäistä kertaa Pariisiin.


title: Karl Isakson

text: Ulkomaanmatkoilla Karl Isakson sai tutustua uusiin suuntauksiin; italialaisiin primitivisteihin, ranskalaisen koulun suuriin nimiin sekä, häneen erityisen suuren vaikutuksen tehneisiin impressioneisteihin. Sanotaankin, että ensimmäisellä Pariisin matkalla Paul Cézannesta tuli hänen taiteellinen epäjumalansa. Isakson kokosi ja kuljetti mukanaan Cézannen töiden väripainosjäljennöksiä ja vertasi usein omaa maalaustaan työn kestäessä Cézannen vastaavanlaisiin maalauksiin.


title: Karl Isakson

text: Isaksonin alkukauden työt "Hukkuva" ja "Puuta istuttava poika" edustavat symbolistista linjaa ja jälkimmäisenä mainittu työ on Isaksonin ensimmäisen, niin sanotun harmaan kauden päätyö.


title: Karl Isakson

text: Isakson rakensi itselleen Kööpenhaminaan vanhanpojan asunnon - hän osti huutokaupasta pöydän, pari tuolia ja kaksi aitoa smyrnan mattoa - ja jatkoi intensiivisesti maalaustaan. Hän ei ottanut osaa julkiseen taitelijaelämään ja eli suurimman osan elämästään erakkona. Hänelle työ oli kaikki kaikessa ja lähinnä sitä oli sanomalehtien luku. Taiteilijana Isakson saavutti vähitellen tunnustusta, hän maalasi asetelmia, muotokuvia ja debytoi taiteilijoiden syysnäyttelyssä 1908, jolloin sai hyvät arvostelut. Myöhempinä vuosina häneen kuitenkin kohdistui arvostelua, Isaksonin tapa jättää akateemisen käsityksen mukaan työnsä keskeneräisiksi ei miellyttänyt kaikkia.


title: Karl Isakson

text: Häneen kohdistuva arvostelu ja erääseen Isaksonin mukaan "kansalliskysymykseen" liittyvät kiistat, jotka eivät hänen mielestään koskeneet taiteen peruskysymyksiä väsyttivät ja kyllästyttivät häntä. Päästääkseen kaikesta taiteellisesta latteudesta hän matkusti Berliiniin. Sieltä hän kirjoitti:


title: Karl Isakson

text: Isakson teki kokemuksistaan selvät johtopäätökset. Vuodesta 1910 lähtien hän kieltäytyi kaikista julkisista näyttelyistä ja aloitti kahdenkeskisen kamppailun taiteensa kanssa. Kuuluisuus, maine, ystävät ja rikkaus eivät merkinneet hänelle mitään. Työ ja taide olivat kaikki kaikessa.


title: Karl Isakson

text: Isakson aloitti elämän loppuun asti kestävän kamppailun taiteen kanssa, seuraavat kolme vuotta olivat hänelle etsinnän, levottomuuden ja matkustelun aikaa. Hän matkusti lakkaamatta paikasta toiseen, ilmoittamatta kenellekään matkojensa tarkoituksia. Joka paikassa hän maalasi, tutki kokoelmia tai näyttelyitä.


title: Karl Isakson

text: Syksyllä 1912 hänen lääkärinsä kielsi häneltä maalaamisen vuodeksi, hän vietti ajan leväten Göteborgin lähellä olevassa parantolaassa kevääseen 1913 asti, jonka jälkeen hän oli taas niin voimissaan että saattoi aloittaa maalaamisen. Hän matkusti Pariisiin tutkimaan kubistien teoksia, opiskeli siellä Henri Le Fauconnier'n oppilaana. Pariisista Isakson matkusti Italiaan tutkimaan Pompeijin seinämaalauksia. Matkallaoloaikana hänelle oli myönnetty Tanskassa harvinainen kunnianosoitus, "Hartmannin stipendi", 600 kruunua, jota sääntöjen mukaan ei olisi saanut jakaa muille kuin tanskalaisille.


title: Karl Isakson

text: Vuonna 1922 Isaksson anoi ruotsalaista stipendiä, joka häneltä evättiin. Syynä se, että Isaksonin taide oli jokseenkin tuntematonta Ruotsissa. Stipendin jakoon vaikuttaneiden hämmästys oli suuri, kun Isaksonin muistonäyttely samana vuonna avattiin - vasta tuolloin ymmärrettiin että Isakson oli tosiaankin ollut ansioitunein stipendinhakijoista. Keuhkokuume oli katkaissut taiteilijan työnteon yllättäen ja kun häntä ei ollut moneen päivään kuulunut tuttuun kahvilaan, olivat hänen taiteilijaystävänsä tunkeutuneet taiteilijan ateljeeseen ja vieneet kuolemansairaan taiteilijan hoitoon.


title: Karl Isakson

text: Karl Isaksonin sanotaan päässeen erityisen pitkälle laajoissa taiteen tutkimuksissaan sekä hellittämättömissä kokeiluissaan erityisesti väritaiteilijana. Erikoisen osan Eriksonin tuotannossa muodostavat hänen parina viime vuotena maalaamansa uskonnolliset sommitelmat. Taiteilija itse kieltäytyi julkisuudesta - muun muassa hänelle tarjotusta Tanskan Akatemian opettajanpaikasta - eikä antanut edes maalauksiaan näytteille. Monet hänen läheisistä ystävistäänkin olivat sitä mieltä, että Isaksonin maalauksia ei olisi saanut laittaa näytteille, koska hän piti ne itse niin salassa.


title: Karl Isakson

text: Karl Isakson kuoli 19. helmikuuta 1922 Kööpenhaminassa St. Josephin sairaalassa. Pari tanskalaista taiteilijaystävää oli läsnä hänen hautajaisissaan. Isaksonin arkku oli kiedottu Ruotsin lippuun ja sitä koristivat Isaksonin paletti ja siveltimet.


title: Lämpöhirsi

text: Lämpöhirsi talopakettirakennuksissa käytettävä rakennuksen ulkoseinätyyppi, ulkonäöltään hirsiseinää muistuttava rankarakenne. Kantava rakenne perustuu puutolpparunkoon, joka on lämpöeristetty. Lämmöneristeenä voidaan käyttää puukuitu- tai mineraalivillapohjaisia eristeitä, ilmansulku ja höyrynsulku valitaan rakenteen mukaan. Rungon ulkopuolella on paksuhkosta, niin sanotusta hirsipaneelista tai ohuesta lamellihirrestä tehty ulkoverhous, joka kiinnitetään runkoon. Paneloinnin takana käytetään yleensä koolausta ja tuulensuojalevyä, massiivisen ulkovuorauksen yhteydessä voi verhous olla kiinni suoraan rungossa. Sisäpuolella voi olla puupanelointi tai rakennuslevy.


title: Lämpöhirsi

text: "Lämpöhirrellä" saavutetaan normaalin rankarakenteen mukainen lämmöneristys, samalla kun rakennuksen ulkonäkö muistuttaa hirsirakennusta. Rankarakenteen lämpöhirsiseinä ei myöskään vajoa, eikä se tarvitse varausta ikkuna- ja oviaukkoihin.


title: Lämpöhirsi

text: Lämpöhirsitalojen valmistajia on Suomessa lukuisia.


title: Adriano (jalkapalloilija, 1984)

text: Adriano Correia Claro, joka tunnetaan paremmin nimellä Adriano (s. 26. lokakuuta 1984 Curitiba, Paranán osavaltio, Brasilia) on brasilialainen jalkapalloilija. Hän edustaa tällä hetkellä Espanjan Primera Divisiónissa pelaavaa Barcelonaa ja on pelipaikaltaan keskikenttäpelaaja tai laitapuolustaja.


title: Adriano (jalkapalloilija, 1984)

text: Adriano tunnetaan kaksijalkaisena pelaajana, joka pystyy laukomaan sekä vasemmalla että oikealla jalalla yhtä hyvin.


title: Adriano (jalkapalloilija, 1984)

text: Adriano aloitti ammattilaisuransa kotikaupunkinsa Coritibasta, jonka edustusjoukkueessa hän teki ensiesiintymisensä hieman alta 18-vuotiaana. Tammikuussa 2005 hän siirtyi espanjalaisseura Sevillaan 4½-vuotisella sopimuksella. Ensimmäisen ottelunsa joukkueessa hän pelasi 29. tammikuuta 2005 Barcelonaa vastaan. Joukkue sijoittui lopulta kauden päätteeksi kuudenneksi ja pääsi näin karsimaan paikasta seuraavan kauden UEFA Cupiin.


title: Adriano (jalkapalloilija, 1984)

text: Kausina 2005–2006 ja 2006–2007 Sevilla voitti perätysten UEFA Cupin. Adriano pelasi kyseisillä kausilla eri pelipaikoilla, lähinnä laitalinkkinä tai laitapuolustajana. Otteluita kertyi yhteensä lähemmäs 100 kaikki kilpailut mukaan lukien. Jälkimmäisessä vuoden 2007 loppuottelussa Adriano teki ottelun ensimmäisen maalin, joka eteni lopulta aina rangaistuspotkukilpailuun saakka. Syyskuussa 2006 hän teki joukkueen kanssa viisivuotisen jatkosopimuksen, joka ulottui aina kesään 2012 asti.


title: Adriano (jalkapalloilija, 1984)

text: Kaudella 2009–2010 hän kärsi loukkaantumisista, mutta pelasi kuitenkin 27 ottelussa. Joukkue sijoittui kauden päätteeksi neljänneksi ja pääsi näin karsimaan paikasta Mestarien liigaan. Se voitti myös Camp Noulla Barcelonassa pelatussa Copa del Reyn loppuottelussa Atlético Madridin numeroin 2–0.


title: Adriano (jalkapalloilija, 1984)

text:
16. heinäkuuta 2010 Adriano siirtyi Barcelonaan 9,5 miljoonan euron siirtokorvauksella.
Adriano solmi seuran kanssa 4+1 vuoden sopimuksen.


title: Adriano (jalkapalloilija, 1984)

text: Adriano oli Brasilian maajoukkueen mukana voittamassa vuoden 2004 Copa Américaa.


title: Somatisaatio

text: Somatisaatiohäiriö (ent. hysteria) eli somatoforminen häiriö (F45) viittaa pitkäkestoisiin ja selittämättömiin oireisiin usean elinjärjestelmän alueella sekä niistä aiheutuvaan toimintakyvyn ja elämänlaadun laskuun. Psykiatrian alaan kuuluva somatisaatiohäiriö-diagnoosi voidaan asettaa, jos potilaalla esiintyy lukuisia ruumiillisia oireita, kuten vatsaoireita ja kroonisia kipuja tai muita neurologisia oireita ilman, että lääkärit kykenevät diagnosoimaan potilaalta oireet selittävää ruumiillista sairautta. Somatisaatiohäiriön syyksi on esitetty muun muassa psyykkisiä traumoja.